text:
Sa unsang paagi kita makaila sa atong Langitnong Amahan?
Uban sa mga ebidensya sa Iyang katingalahang mga nilalang sa imong palibut, ang Langitnong Amahan mihatag nimo og daghang mga paagi nga makaila sa imong kaugalingon nga Siya buhi. Ikaw mahimong:
- Makigsulti Kaniya pinaagi sa pag-ampo ug mangayo Kaniya sa kasiguroan ug gugma.
- Makabasa sa mga pagpamatuod sa linain nga mga saksi nga gitawag og mga apostoles ug mga propeta. Sila adunay sagrado nga mga kasinatian uban sa Dios ug mirekord niini nga mga kasinatian sa sagrado nga mga libro nga gitawag og mga kasulatan.
- Makasunod sa Iyang mga sugo, nga makapaduol nimo ngadto sa Dios ug makatabang nimo nga makahibalo nga Siya buhi.
Ang imong pagtuo sa Dios motubo samtang ikaw:
Mag-ampo ngadto sa Langitnong Amahan (Santiago 1:5).
Magtuon sa mga kasulatan (2 Timothy 3:14-17).
Magsunod sa mga sugo sa Dios (Juan 14:21-23).
Samtang ikaw maningkamot sa imong tinguha sa pagtuo, ang Dios molig-on sa imong pagtuo Kaniya hangtud mahimo kining sigurado nga kahibalo (Basahon ni Mormon, Alma 32:27-35).


c: text/html

collection: archivebot

text:
Unsa ang pipila ka mga butang nga nagpamatuod nimo nga dunay Dios?
Ang Dios naghatag og daghang mga ebidensya sa Iyang pagkaanaa. Usa niini mao ang pagpamatuod sa Iyang mga nilalang: “Ang mga langit nagapahayag sa himaya sa Dios; ug ang hawan nagapadayag sa buhat sa iyang mga kamot” (Salmo 19:1). Wala ba ikaw mahibulong nga magtan-aw sa langit sa gabii sa binilyon nga mga bitoon niini? O nagtuon sa makuti nga mga detalye sa dahon o sa usa ka bulak? O natingala sa milagro sa usa ka gamay nga bag-ong masuso? Kining matahum ug komplikado nga mga nilalang wala lang moabut pinaagi sa sulagma. Kini mga nilalang sa Dios, imong Langitnong Amahan. Makapahinumdom kini ninyo sa Iyang pagkaanaa ug sa Iyang gugma alang sa Iyang mga anak. Usa ka karaan nga propeta mipahayag: “Ang tanan nga mga butang nagpakita nga adunay Dios; oo, gani ang yuta … ug ang paglihok niini, oo, ug usab ang tanan nga mga planeta diin naglihok sa ilang naandan nga paagi nagsaksi nga adunay Makagagahum nga Tiglalang” (Basahon ni Mormon, Alma 30:44).

robotstxt: allowed

filter: keep


text:
Sa unsang paagi nga ang Basahon ni Mormon lahi gikan sa Biblia? Sa unsang paagi nakuha ni Joseph Smith ang “bulawan nga mga palid” o Basahon ni Mormon?
Ang Basahon ni Mormon mao ang laing saksi nga si Jesukristo buhi gayud, nga Siya gayud mao ang Anak sa Dios. Naglakip kini sa mga sinulat sa karaang mga propeta. Usa niini, si Lehi, nagpuyo sa Jerusalem sa mga 600 B.C. Ang Dios misugo ni Lehi sa pagdala og gamay nga pundok sa mga tawo ngadto sa kontinente sa Amerika. Didto nahimo silang dako nga sibilisasyon.
Ang Dios nagpadayon sa pagtawag og mga propeta niining mga tawhana. Ang Basahon ni Mormon usa ka koleksyon sa mga sinulat sa ilang mga propeta ug tigtipig sa mga rekord.
Niadtong Septyembre 1823, si Joseph Smith gibisitahan sa langitnong mensahero nga ginganlan og Moroni - ang katapusan niining karaang mga propeta sa pagtipig sa rekord - sa samang paagi nga ang mga anghel sa kasagaran magpakita ngadto sa mga lider sa Simbahan sa Bag-ong Tugon (ilabi na ang basahon sa Mga Buhat). Si Anghel Moroni mipahibalo ni Joseph Smith nga ang Dios adunay trabaho alang kaniya. Si Moroni misulti ni Joseph Smith nga usa ka rekord sa karaang mga lumulupyo sa kontinente sa Amerika gilubong sa duol nga bungtod ug nga ang rekord naglakip sa kahingpitan sa ebanghelyo ni Jesukristo.
Niadtong Septyembre 1827, si Joseph nakadawat og rekord, nga gisulat sa nipis nga mga palid sa bulawan. Nasayud kita karon nga komon sa mga tawo gikan niana nga era sa karaang Amerika sa pagtipig og mga rekord sa metal nga mga palid. Gihubad ni Joseph ang libro ngadto sa Iningles pinaagi sa inspirasyon sa Dios. Kini nga libro gitawag og Basahon ni Mormon: Lain nga Tugon ni Jesukristo. Ginganlan kini sunod ni Mormon, usa ka karaan nga propeta kinsa mipamubo sa sagrado nga mga rekord sa iyang katawhan.
Ang Basahon ni Mormon namantala niadtong 1830. Sukad niadtong higayona nakapanalangin kini og minilyon ka kinabuhi pinaagi sa gamhanang mensahe niini mahitungod ni Jesukristo ug sa Iyang ebanghelyo.
Ang libro nagmatuod, isip lain nga tugon ni Kristo, sa reyalidad ug pagkabalaan ni Jesukristo. Kini nga mga propeta nakahibalo sa plano sa Langitnong Amahan alang sa Iyang mga anak ug sa misyon ni Jesukristo. Ilang girekord nga si Kristo nagpakita, human sa Iyang Pagkabanhaw, ngadto sa mga katawhan sa Amerika, nagtudlo nila sa Iyang ebanghelyo, ug mitukod sa Iyang Simbahan diha kanila. Ang libro naglakip sa mga pagtulun-an ni Jesukristo, nagmatuod sa Iyang Pag-ula ug sa Iyang gugma. Nagsuporta kini ug nagmatuod sa Biblia. Ang Biblia naglakip sa mga panagna mahitungod niini nga mga katawhan sa Amerika (tan-awa sa Ezequiel 37:15-17, Isaias 29:18).
Ang Basahon ni Mormon mitapos uban sa importante nga saad nga kadtong mobasa niini ug kinasingkasing nga mag-ampo mahitungod niini makahibalo pinaagi sa Espiritu Santo nga kini tinuod (Moroni 10:4).


text:
Tinuod ba nga si Jesus nagpakita sa Amihanang Amerika human sa iyang pagkalansang ug pagkabanhaw sumala sa Basahon ni Mormon.
Ang Basahon ni Mormon naghisgot sa nabanhaw nga Jesukristo ug sa Iyang pagbisita sa Iyang matinud-anong mga sumusunod sa karaang Amerika. Human sa Iyang pagbisita sa Iyang mga disipulo sa Daang Kalibutan, mikunsad Siya gikan sa langit ug nagpakita sa Iyang mga sumusunod sa karaang Amerika.
Ang Basahon ni Mormon naghulagway kon giunsa, atol sa Iyang pagbisita, ni Jesukristo pag-ayo sa ilang masakiton, pagtudlo nila sa Iyang ebanghelyo, pagpanalangin sa ilang mga anak, ug pagtawag og napulog duha ka mga disipulo aron pag-organisar sa Iyang Simbahan sa Amerika (3 Nephi 11:18; 3 Nephi 12:1-2).


text:
Ngano nga ang Mormons nagtuo sa Biblia?
Ang Balaan nga Biblia nagmatuod sa pagkabalaan ni Jesukristo ug nakaimpluwensya ug nakapaluyo sa minilyon Niyang mga sumusunod. Koleksyon kini sa sagrado nga mga sinulat nga naglakip sa mga pagpadayag sa Dios ug mga asoy sa Iyang mga pakigsandurot sa Iyang mga anak didto sa Balaan nga Yuta.
Ang makasaysayanong asoy sa Biblia naglakip sa daghang mga siglo, gikan sa panahon ni Adan hangtud sa kamatayon sa mga Apostoles. Ingon man usab ang kadaghanan nga mga libro sa Biblia gisulat ug mahitungod sa mga propeta nga nagpuyo sa lain-laing panahon sa kasaysayan sa kalibutan.
Tingali nakahibalo ka, ang Biblia gibahin ngadto sa Daang Tugon ug Bag-ong Tugon.
Ang Daang tugon naglakip sa sagrado nga mga teksto nga gisulat sa wala pa ang pagkatawo ni Kristo. Daghang mga propeta sa Daang Tugon nanagna sa pag-anhi sa Manluluwas ug Manunubos (Tan-awa sa Isaias 7:14, 9:6, 53:3-7).
Ang Bag-ong Tugon nagsulti kanato sa kinabuhi sa Manluluwas ug Manunubos, nga mao si Jesukristo. Nagsulti usab kini sa pagkaestablisar sa Iyang orihinal nga Simbahan.


text:
Ang Mormons ba nag-isip sa Biblia nga Balaan nga Kasulatan ug pulong sa Dios?
Ang Mormons nagtuo, nagtahud ug nagmahal sa Balaan nga Biblia. Giisip namo kini nga gamhanan, importante, ug sagradong balaan nga rekord nga maoy nagsilbi nga pundasyon sa tanang Kristiyanismo. Ang Biblia buhong sa kasaysayan, doktrina, mga istorya, mga sermon ug mga pagpamatuod, nga ang tanan nagsaksi nga si Jesukristo mao ang Balaan nga Anak sa atong Langitnong Amahan. Ang Biblia mao ang pulong sa Dios ug nagagikan sa mga sinulat sa balaan nga mga tawo sa Dios samtang sila giaghat sa Espiritu Santo (tan-awa sa 2 Pedro 1:20-21). Pinaagi sa sama nga proseso kami adunay dugang nga Balaan nga Kasulatan, lakip ang Basahon ni Mormon nga nagsuporta ug nagbayaw sa Biblia.


text:
Unsa ang gituohan sa Mormons sa Biblia? Giisip ba nila kini nga Balaan nga Kasulatan ug pulong sa Dios?
Kadaghanan sa atong mga kasulatan nagagikan sa mga apostoles ug mga propeta. Pinaagi sa mga apostoles ug mga propeta, ang Dios mihatag sa Iyang mga anak sa sagrado nga mga sinulat nga gitawag og mga kasulatan. Ang mga kasulatan makatabang nimo nga makaila sa Dios, sa Iyang gugma alang nimo, ug sa Iyang mga pagtulun-an. Ngadto sa Kristiyanong kalibutan ang labing nailhan nga koleksyon sa mga kasulatan mao ang Balaan nga Biblia. Dugang sa Biblia, ang Santos sa Ulahing mga Adlaw midawat sa mosunod nga mga libro isip kasulatan:
- Ang Basahon ni Mormon: Lain nga Tugon ni Jesukristo, usa ka rekord sa pakigsandurot sa Dios sa mga lumulupyo sa karaang Amerika (2000 BC – 400 AD).
- Ang Doktrina ug mga Pakigsaad, usa ka koleksyon sa mga pagpadayag ug dinasig nga mga pahayag nga gihatag alang sa pagtukod ug paggiya sa Simbahan ni Jesukristo sa katapusang mga adlaw (1830 AD–1978 AD).
- Ang Perlas nga Labing Bililhon, usa ka pinili sa mga pagpadayag, mga paghubad, ug mga sinulat ni Joseph Smith.


text:
Nganong ang mga babaye dili maghupot sa priesthood sa Ang Simbahan ni Jesukristo sa mga Santos sa Ulahing mga Adlaw? Sa unsang paagi nga ang mga babaye nga Mormon maggiya diha sa Simbahan?
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miingon:
“Ang mga babaye wala maghupot sa priesthood tungod kay mao kana ang paagi sa Ginoo. Kabahin kini sa Iyang programa. Ang mga babaye adunay importante nga dapit niini nga Simbahan. Ang mga lalaki naghupot sa mga katungdanan sa priesthood sa Simbahan. Apan ang mga babaye adunay talagsaong dapit niini nga Simbahan. Sila adunay ilang kaugalingong organisasyon. Gisugdan kini niadtong 1842 ni Propeta Joseph Smith, gitawag nga Relief Society, tungod kay ang inisyal nga katuyoan mao ang paghatag og tabang niadtong nanginahanglan. Mitubo kini, sa akong pagtuo, ang pinakadako nga organisasyon sa mga babaye sa kalibutan… Aduna silay ilang kaugalingong mga opisina, ilang kaugalingong kapangulohan, ilang kaugalingong hunta. Nga moabut ngadto sa pinakagamay nga unit sa Simbahan bisan asa sa kalibutan…
“Ang mga lalaki naghupot sa priesthood, oo. Apan ang akong asawa mao ang akong kompanyon. Niini nga Simbahan ang lalaki dili maglakaw una sa iyang asawa ni ulahi sa iyang asawa apan sa iyang kiliran. Kapareha ra sila niini nga kinabuhi sa usa ka importante nga kalihokan.”


text:
Unsay posisyon sa Simbahan bahin sa aborsyon?
Niadtong 1973, ang Unang Kapangulohan sa Ang Simbahan ni Jesukristo sa mga Santos sa Ulahing mga Adlaw mipagawas sa mosunod nga pamahayag kabahin sa aborsyon, nga magamit gihapon karon:
“Ang Simbahan supak sa aborsyon ug nagtambag sa iyang mga miyembro nga dili motugot o mopahigayon og aborsyon gawas sa talagsa nga mga kaso diin, sa opinyon sa kasaligan nga medikal nga tambag, ang kinabuhi o maayong panglawas sa inahan makuyaw kaayo o diin ang pagmabdos tungod sa lugos ug maoy nakaingon og seryoso nga emosyonal nga pag-antus sa inahan. Bisan gani kinahanglan kini himoon lamang human sa pagpakigtambag sa lokal nga awtoridad sa priesthood human makadawat og balaan nga kumpirmasyon pinaagi sa pag-ampo.


text:
Seksyon 130
Mga tipik sa pagpanudlo gihatag pinaagi ni Joseph Smith ang Propeta, sa Ramus, Illinois, 2 sa Abril 1843 (History of the Church, 5:323–325).
1–3, Ang Amahan ug ang Anak mahimo nga mopakita sa kinaugalingon ngadto sa mga tawo; 4–7, Ang mga anghel nagpuyo sa celestial nga pagkabutang; 8–9, Ang celestial nga yuta mahimo nga usa ka bantugan nga Urim ug Thummim; 10–11, Usa ka puti nga bato ihatag sa tanan nga mosulod sa celestial nga kalibutan; 12–17, Ang takna sa Ikaduhang Pag-anhi gipugngan gikan sa Propeta; 18–19, Kahibalo nga nakab-ut dinhi niini nga kinabuhi mouban kanato sa Pagkabanhaw; 20–21, Ang tanan nga mga panalangin moabut pinaagi sa pagsunod sa balaod; 22–23, Ang Amahan ug ang Anak adunay mga lawas nga unod ug mga bukog.
1 Sa panahon nga ang Manluluwas amopakita kita makakita kaniya ingon nga siya mao. Kita makakita nga siya usa ka btawo sama sa atong kaugalingon.
2 Ug kana nga panag-uban nga ania kanato dinhi maanaa kanato didto, lamang kini pagaubanan sa awalay katapusan nga himaya, nga ang mao nga himaya kita wala karon makatagamtam.
3 Sa Juan 14:23—Ang pagpakita sa aAmahan ug sa bAnak, niana nga bersikulo, mao ang kinaugalingon nga cpagpakita; ug ang ideya nga ang Amahan ug ang Anak dnagpuyo diha sa kasingkasing sa tawo mao ang usa ka karaan nga hunahuna sa sekta, ug bakak.
4 Agi og tubag sa pangutana—dili ba ang pag-ihap sa apanahon sa Dios, mao ang panahon sa anghel, panahon sa propeta, ug panahon sa tawo, sumala sa planeta diin sila nagpuyo?
5 Ako motubag, Oo. Apan walay mga aanghel kinsa mangalagad niini nga yuta apan kadto kinsa sakop o nahisakop niini.
6 Ang mga anghel wala magpuyo sa planeta sama niini nga yuta;
7 Apan sila nagpuyo sa atubangan sa Dios, sa usa ka kalibutan sama sa usa ka adagat nga kristal ug bkalayo, diin ang tanan nga mga butang alang sa ilang himaya gipakita, kaniadto, karon, ug sa umaabut, ug sa kanunay anaa sa atubangan sa Ginoo.
8 Ang dapit diin ang Dios nagpuyo mao ang dako nga aUrim ug Thummim.
9 Kini nga ayuta, sa iyang pagkabalaan ug pagka-imortal nga kahimtang, mahimo nga sama ngadto sa kristal ug mahimo nga usa ka Urim ug Thummim ngadto sa mga lumulupyo kinsa mopuyo diha niini, diin ang tanan nga mga butang kalabut sa ubos nga gingharian, o ang tanan nga gingharian sa ubos nga han-ay ipakita ngadto niadto kinsa mopuyo niini; ug kini nga yuta iya ni Kristo.
10 Unya ang puti nga bato nga gisulti sa Pinadayag 2:17 mahimo nga usa ka Urim ug Thummim ngadto sa tagsa-tagsa kinsa makadawat niini, diin ang mga butang kalabut sa labaw nga taas nga han-ay sa gingharian ipahibalo;
11 Ug ang aputi nga bato ihatag ngadto sa tagsa-tagsa niadto kinsa moadto sa gingharian sa celestial, diin ang bag-o nga ngalan bnahisulat, nga walay tawo nga nasayud gawas kaniya nga nakadawat niini. Ang bag-o nga ngalan mao ang yawe nga pulong.
12 Ako managna, sa ngalan sa Ginoong Dios, nga ang sinugdanan sa mga akalisud diin mao ang makaingon sa daghan nga pagbanaw sa dugo sa dili pa ang pag-anhi sa Anak sa Tawo adto sa bHabagatan nga Carolina.
13 Kini tingali mahitabo tungod sa suliran sa pagpangulipon, kini ang tingog nga nagpahayag kanako, samtang ako nag-ampo sa dako nga tinguha sa hilisgutan, sa ika-25 sa Disyembre 1832.
14 Ako nag-ampo sa dako nga tinguha aron masayud sa panahon sa apag-anhi sa Anak sa Tawo, sa diha nga ako nakadungog og usa ka tingog nga miusab sa pagsulti sa mosunod:
15 Joseph, akong anak, kon ikaw mabuhi hangtud sa kawaloan ug lima ang imong panuigon, ikaw makakita sa nawong sa Anak sa Tawo; busa himoa kini nga igo na, ug ayaw na pagsamok kanako mahitungod niini nga butang.
16 Ako nagpabilin nga ingon niini, nga walay makahukom kon kini nga pag-anhi naghisgot sa sinugdanan sa kaliboan o sa uban nga nangagi nga pagpakita, o kon ako kinahanglan nga mamatay ug aron sa ingon makakita sa iyang nawong.
17 Ako mituo nga ang pag-anhi sa Anak sa Tawo dili na madugay kay sa niana nga panahon.
18 Bisan unsa nga baruganan sa asalabutan nga kita makakab-ut niini nga kinabuhi, kini madala uban kanato sa bpagkabanhaw.
19 Ug kon ang usa ka tawo makakab-ut og daghan pa nga akahibalo ug salabutan dinhi niini nga kinabuhi pinaagi sa iyang bkakugi ug cpagkamasulundon kay sa uban nga tawo, siya adunay daghan nga dkahigayunan didto sa kalibutan nga umaabut.
20 Adunay usa ka abalaod, nga dili mausab nga sugo didto sa langit sa bwala pa ang mga katukuran niini nga kalibutan, nga diha ang tanan nga mga cpanalangin gipasikad—
21 Ug kon kita makadawat og bisan unsa nga panalangin gikan sa Dios, kini tungod sa pagsunod niana nga balaod diin diha kini gipasikad.
22 Ang aAmahan adunay blawas nga unod ug mga bukog nga mahikap ingon sa tawo, ang Anak usab, apan ang cEspiritu Santo walay lawas nga unod ug mga bukog, apan usa ka personahe sa Espiritu. Kon dili tungod niini, ang Espiritu Santo dili makapuyo sulod kanato.
23 Ang tawo mahimo nga modawat sa aEspiritu Santo, ug kini mahimo nga mokunsad diha kaniya ug dili magpabilin uban kaniya.


text:
Ang bana ug asawa magkauban ba sa kahangturan? Ang Mormons nagtuo ba nga ang mga pamilya magkauban didto sa langit?
Ang mga relasyon sa pamilya molungtad sa kahangturan—dili lang niining kinabuhia.
Sama sa ubang labing tam-is nga kalipay sa kinabuhi moabut pinaagi sa mga panag-uban sa pamilya, ang pagkawala sa miyembro sa pamilya mahimong tinubdan sa atong pinakagrabe nga mga kasubo.
Si Jesukristo mihatag og gahum sa Iyang mga tinun-an sa pagsilyo sa mga pamilya sa kahangturan sa dihang Siya miingon, “Ug hatagan ko ikaw sa mga yawe sa gingharian sa langit; ug bisan unsay imong pagaluagan dinhi sa yuta, didto sa langit pagailhon kini nga linuagan” (Mateo 16:19).
Apan ang kamatayon dili mao ang katapusan sa atong mga relasyon uban sa gitamud nga mga minahal. Ang Ginoo mipadayag ngadto ni Propeta Joseph Smith nga ang “kana nga panag-uban nga ania kanato dinhi maanaa kanato didto [sa kahangturan], lamang kini pagaubanan sa walay katapusan nga himaya” (Doktrina ug mga Pakigsaad 130:2).
Ang mga miyembro sa pamilya kinsa modawat sa Pag-ula ni Jesukristo ug mosunod sa Iyang ehemplo mahimong magkauban sa kahangturan pinaagi sa sagrado nga mga ordinansa nga gipahigayon diha sa balaan nga mga templo sa Dios. Kini nga mga ordinansa mosilyo sa bana ug asawa sa kahangturan ug mga anak ngadto sa ilang mga ginikanan isip mahangturong pamilya. (Tan-awa sa: “Ang Pamilya: Usa ka Pamahayag ngadto sa Kalibutan,”)


text:
Ang Mormons ba nagpraktis og dinaghan og asawa?
Si Presidente Gordon B. Hinckley, kanhi presidente sa Ang Simbahan ni Jesukristo sa mga Santos sa Ulahing mga Adlaw mihimo sa mosunod nga pamahayag niadtong 1998 mahitungod sa posisyon sa Simbahan mahitungod sa dinaghan nga kaminyoon:
“Kini nga Simbahan walay labut bisan unsa uban niadtong nagpraktis og dinaghan og asawa. Dili sila mga miyembro niini nga Simbahan.… Kon si bisan kinsa sa among mga miyembro makita nga nagpraktis og dinaghan nga kaminyoon, sila i-excommunicate, ang labing seryoso nga silot nga ikapahamtang sa Simbahan. Dili lang kadtong apil niini direktang nakasupak sa sibil nga balaod, sila nakasupak sa balaod niini nga Simbahan.”
Sa lain-laing panahon, ang Ginoo mimando sa Iyang mga katawhan sa paghimo og dinaghan nga kaminyoon. Pananglit, Iyang gihatag kini nga sugo ngadto ni Abraham, Isaac, Jacob, Moises, David, ug Solomon (Doktrina ug mga Pakigsaad 132:1). Sa laing panahon ang Ginoo mihatag og laing mga instruksyon. Sa Basahon ni Mormon, ang Ginoo misulti ni propeta Jacob “walay bisan usa ka tawo taliwala kaninyo nga makabaton gawas sa usa ka asawa: ug mga puyo-puyo siya dili makaangkon bisan usa… kay kon Ako buot, miingon ang Ginoo sa mga Panon, mopasanay og binhi ngari kanako, Ako mosugo sa akong mga katawhan; basin pa unya sila mopatalinghug ngadto niini nga mga butang” (Jacob 2:27-30).
Niini nga dispensasyon, ang Ginoo misugo sa unang mga Santos sa paghimo sa dinaghan nga kaminyoon. Si Propeta Joseph Smith ug kadtong suod niya, lakip nila ni Brigham Young ug Heber C. Kimball, nahagit niini nga sugo, apan sila misunod niini. Ang mga lider sa Simbahan mikontrol sa praktis. Kadtong mosulod niini kinahanglang gitugutan sa pagbuhat sa ingon; ug ang kaminyoon kinahanglang ipahigayon pinaagi sa gahum sa pagbugkos sa priesthood. Niadtong 1890, si Presidente Wilford Woodruff nakadawat og pagpadayag nga ang mga lider sa Simbahan kinahanglang mohunong sa pagtudlo sa pagpraktis og dinaghan nga kaminyoon (Opisyal nga Pahayag 1).
Ang balaod sa Ginoo sa kaminyoon mao ang monogamy gawas kon iyang gisugo ang pagtabang sa pag-establisar sa Balay ni Israel (tan-awa sa Encyclopedia of Mormmonism Vol. 3, pp. 1091-1095).


text:
Unsa ang “pagpamatuod” nga gihisgutan sa Mormons?
Ang pagpamatuod usa ka espirituhanong saksi nga gihatag ngadto sa indibidwal pinaagi sa Espiritu Santo. Ang pundasyon sa pagpamatuod sa Mormons mao ang kahibalo nga ang Langitnong Amahan buhi ug nahigugma kanato; nga si Jesukristo buhi, nga Siya mao ang Anak sa Dios, ug nga Siya mipahigayon sa walay katapusan nga Pag-ula; nga si Joseph Smith usa ka propeta, nga gitawag sa Dios sa pagpahiuli sa simbahan ni Jesukristo nganhi sa kalibutan; nga kita gigiyahan karon sa usa ka buhi nga propeta; ug nga Ang Simbahan ni Jesukristo sa mga Santos sa Ulahing mga Adlaw mao ang Simbahan sa Manluluwas nga gipahiuli nganhi sa kalibutan karon.


text:
Unsaon nako pagpangita og tawo nga kaistoryahan, sa personal, mahitungod sa Mormon nga relihiyon?
Salamat sa imong interes sa pagkat-on og dugang mahitungod sa Ang Simbahan ni Jesukristo sa mga Santos sa Ulahing mga Adlaw. Imbitaron ka namo sa:
Pagpakigsulti sa miyembro sa Simbahan.
Pagsimba uban namo.
Ang mga miyembro sa Ang Simbahan ni Jesukristo sa mga Santos sa Ulahing mga Adlaw nagpuyo sa tibuok kalibutan. Andam silang makigbahin sa ilang mga pagbati ug mga pagtuo niadtong interesado. Kon ikaw nakaila o nakahimamat og mga miyembro sa Simbahan, imbitaron ka namo sa pagpahibalo nila unsay imong nakat-unan niining Internet site ug hisguti ang imong mga pangutana uban nila.
Kon ikaw walay nailhan nga miyembro sa Ang Simbahan ni Jesukristo sa mga Santos sa Ulahing mga Adlaw, imbitaron ka namo sa pagbisita sa mga representante sa Simbahan aron sa pagkat-on og dugang mahitungod sa impormasyon nga imong natan-awan niini nga site. Palihug tawga ang 1-888-537-6600 (sa US ug Canada lamang) o gamita ang mosunod nga porma sa pagpakigsabut sa mga representante sa pagbisita sa imong balay ug pagpakigbahin sa mga pagtulun-an ni Kristo nga motubag sa mga pangutana sa kinabuhi ug motabang sa mga tawo sa pagpangita og mas dakong kalipay.


text:
Kinsa ang Mormons?
Ang Mormons mao ang mga miyembro sa Ang Simbahan ni Jesukristo sa mga Santos sa Ulahing mga Adlaw, nga giorganisar niadtong 1830. Niadtong 2010 ang Simbahan adunay mga miyembro sa tibuok kalibutan nga mga 14 ka milyon ka tawo. Ang punoang buhatan sa Simbahan atua sa Salt lake City Utah. Ang Mormons nagtuo sa Biblia ug sa mga pagtulun-an ni Jesus sa mga pagpadayag sa modernong panahon nga mga Apostoles ug mga Propeta. Ang Mormons nagtuo nga sa ilang simbahan pareha ra sa orihinal nga simbahan nga giestablisar ni Jesus sa dihang Siya dinhi sa kalibutan (tan-awa sa Mga Taga-Efeso 2:19-20, 4:11-14). Ang pangalan nga ‘Mormon’ usa ka angga tungod kay sa pagtuo sa Simbahan sa Basahon ni Mormon (karaan nga kasulatan nga gipadayag ug girekord sa mga propeta sa Amerika panahon sa samang higayon nga ang Biblia gisulat sa Daang Kalibutan.)


text:
Ang Mormons Kristiyano ba?
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, (1995-2008), miingon:
“Kami mga Kristiyano sa tinuod kaayo nga pagkasulti ug anam-anam na kanang nahibaloan sa kadaghanan. Kaniadto ang mga tawo bisan asa moingon nga kami dili Kristiyano. Nakahibalo na sila nga kami, ug nga kami adunay importante kaayo ug aktibo nga relihiyon gibase sa mga pagtulun-an ni Jesukristo. Dayag lang, nga kami, modawat nga si Jesukristo ang atong Lider, atong Hari, atong Manluluwas … ang importanting tawo sa kasaysayan sa kalibutan, ang bugtong hingpit nga Tawo nga sukad nakalakaw sa kalibutan, ang buhing Anak sa buhing Dios. Siya ang atong Manluluwas ug atong Manunubos tungod sa maulaong sakripisyo miabut ang oportunidad sa kinabuhing dayon. Ang mga miyembro sa Ang Simbahan ni Jesukristo sa mga Santos sa Ulahing mga Adlaw mag-ampo ug magsimba pinaagi sa pangalan ni Jesukristo. Siya ang sentro sa among hugot nga pagtuo ug ang pangulo sa among Simbahan Ang Basahon ni Mormon mao ang Lain nga Tugon ni Jesukristo ug nagsaksi sa Iyang pagkabalaan, sa Iyang kinabuhi, ug sa Iyang Pag-ula.”


text:
Kinsa ang nagsugod sa Mormonismo ug sa Ang Simbahan ni Jesukristo sa mga Santos sa Ulahing mga Adlaw?
Sa tingpamulak niadtong 1820, usa ka 14 anyos nga batang lalaki nga ginganlan og Joseph Smith miadto sa kakahoyan duol sa iyang balay sa Palmyra, New York, ug nag-ampo aron makahibalo unsa nga simbahan ang iyang apilan. Agig tubag sa iyang pag-ampo, ang Dios nga Amahan ug ang Iyang Anak nga si Jesukristo, nagpakita Kaniya, sama sa langitnong mga binuhat nga nagpakita ngadto sa mga propeta sama nila ni Moises ug Pablo sa panahon sa Biblia. Nahibaloan ni Joseph nga ang Simbahan nga orihinal nga giorganisar ni Jesukristo wala na sa kalibutan.
Si Joseph Smith gipili sa Dios sa pagpahiuli sa Simbahan ni Jesukristo dinhi sa kalibutan. Sa misunod nga 10 ka tuig, gibisitahan si Joseph sa ubang langitnong mga mensahero, gihubad ang Basahon ni Mormon pinaagi sa gahum sa Dios, ug gidawat ang balaan nga awtoridad sa pag-organisar sa Simbahan. Ang Simbahan naorganisar didto sa Fayette, New York, niadtong 6 sa Abril 1830, ubos sa pagpangulo ni Joseph Smith. Mitubo kini ngadto sa usa ka organisasyon nga dunay mga miyembro ug mga kongregasyon sa tibuok kalibutan.


text:
Unsa ang Mormonismo? O unsa ang gituohan sa Mormons?
Sa dihang nagpuyo pa si Jesukristo sa kalibutan, Iyang giorganisar ang Simbahan aron ang tanang mga tawo makadawat sa Iyang ebanghelyo ug makabalik sa pagpuyo uban sa Dios, ang atong Langitnong Amahan. Human si Jesukristo mamatay, mabanhaw ug mikayab ngadto sa langit, ang Iyang mga Apostoles nagpadayon sa pagdawat og pagpadayag gikan Kaniya pinaagi sa Espiritu Santo kon unsaon sa pagdumala ang buhat sa Iyang Simbahan. Hinoon, human sila gipamatay, ang mga miyembro miusab sa mga pagtulun-an sa Simbahan nga Iyang giestablisar. Samtang ang daghang maayong mga tawo ug pipila ka kamatuoran nagpabilin, kini nga Apostasiya, o ang kinatibuk-ang pagsupil gikan sa kamatuoran, nga maoy hinungdan sa pagkuha sa Simbahan gikan sa kalibutan (2 Mga Tesalonica 2:1-3; Mga Buhat 20:29-30). Si Apostol Pedro nanagna nga si Jesus mopahiuli sa Iyang Simbahan sa dili pa ang Iyang Ikaduhang Pag-anhi (Mga Buhat 3:19-21).
Gisugdan ni Jesukristo ang pagpahiuli sa Iyang Simbahan sa kahingpitan niini dinhi sa kalibutan pinaagi ni Propeta Joseph Smith niadtong 1820. Mitubo kini nga nahimong tibuok kalibutan nga Simbahan nga adunay labaw sa 13 milyones ka mga miyembro. Kini dunay pareho nga mga pagtulun-an ug sukaranan nga organisasyon sama sa Simbahan nga giestablisar ni Jesus sa panahon sa Bag-ong Tugon.


text:
Sa unsang paagi nga ang mga kalihokan sa Mormons nga mga misyonaryo gigastuhan?
Ang Simbahan ni Jesukristo sa mga Santos sa Ulahing mga Adlaw aktibong nagtudlo sa gipahiuli nga ebanghelyo ni Jesukristo. Karon mga 53,000 ka bolunter nga mga misyonaryo sa tibuok kalibutan nakigbahin sa kalipay nga ilang nakaplagan diha sa ebanghelyo. Kadaghanan nila mga batan-on, dili minyo nagserbisyo og full-time sulod sa 28 ngadto sa 24 ka bulan sa ilang kaugalingong gasto. Kini nga mga misyonaryo mopakigbahin sa mga mensahe mahitungod ni Jesukristo ug sa Iyang Pag-ula alang sa tanang mga tawo. Motudlo sila mahitungod sa importanting plano sa atong Langitnong Amahan sa kaluwasan, nga makahatag sa tanang mga tawo og oportunidad sa pagbalik ngadto Kaniya.


text:
Ang tanan bang Mormons kinahanglang moserbisyo og misyon?
Adunay lig-on kaayo nga tradisyon sa misyonaryo nga pagserbisyo sa Simbahan. Ang Manluluwas mitudlo, “Busa panglakaw kamo, ug pagsangyaw sa tanang kanasuran” (Mateo 28:19). Giisip sa mga miyembro sa Simbahan nga usa ka pribelihiyo sa pagpakita sa ilang gugma alang sa ubang tawo ug sa Ginoo pinaagi sa pagpakigbahin sa ebanghelyo.
Sa kasagaran ang mga misyonaryo magsugod sa pagserbisyo kon sila anaa sa 19 hangtud sa 21 anyos. Daghang retirado na nga mga senior, mga lalaki, mga babaye, ug minyo nga magtiayon moserbisyo usab og mga misyon. Ang mga misyonaryo moserbisyo gikan sa 18 ka bulan hangtud sa 2 ka tuig. Ang mga misyon boluntaryo, ug ang mga misyonaryo wala bayri alang sa ilang serbisyo. Ang mga misyonaryo gikan sa tibuok kalibutan, ug sila moserbisyo bisan asa sila tawaga sa Simbahan. Samtang nagserbisyo nga full-time nga mga misyonaryo, ang mga misyonaryo mao ang opisyal nga mga representante sa Simbahan.


text:
Ngano nga gikinahanglan ang Pagpahiuli sa Ebanghelyo? Dili ba naa nato kanunay ang Biblia?
Kinatibuk-ang pagsupil gikan sa kamatuoran mahitabo human sa kamatayon sa mga Apostoles ni Kristo. Gitawag kini og Apostasiya (Amos 8:11-12; Mga Buhat 20:29-30; 2 Timoteo 4:3).
Sa dihang si Jesukristo dinhi pa sa kalibutan, Siya mitukod sa Iyang Simbahan. Human sa Iyang Pagkayab ngadto sa langit, ang Iyang mga Apostoles mipadayon sa Iyang buhat ubos sa Iyang direksyon, pinaagi sa pagpadayag ug uban sa Iyang awtoridad sa priesthood.
Human gipamatay ang mga Apostoles ug daghang matarung nga mga miyembro sa Simbahan ug ang ubang mga miyembro mibiya gikan sa kamatuoran, ang Ginoo mikuha sa awtoridad sa priesthood ug sa Iyang Simbahan gikan sa kalibutan. Kon wala ang awtoridad sa priesthood sa Dios, ang Simbahan wala na maglihok sama sa gi-establisar ni Kristo. Ang mga ordinansa giusab ug daghang yano ug simpol nga mga kamatuoran nawala. Samtang daghang maayong mga tawo ug pipila ka kamatuoran nagpabilin, ang orihinal nga Simbahan nawala.
Ang mga Apostoles nanagna sa pagsupil o Apostasiya. Usa sa ehemplo mao ang sulat ni Pablo ngadto sa Mga Taga-Tesalonica (2 Mga Taga-Tesalonica 2:1-3).
Si Apostol Pedro nanagna sa “sa pagtuman na sa tanan” sa dili pa ang Ikaduhang Pag-anhi ni Kristo” (Mga Buhat 3:19-21). Nawala tungod sa Apostasiya, ang Simbahan ni Kristo ug ang Iyang awtoridad ipahiuli nganhi sa kalibutan. Kini nga Pagpahiuli makahatag og oportunidad sa tanan sa pagdawat pag-usab sa tanang mga panalangin sa ebanghelyo ni Jesukristo.
Ang Unang Panan-awon ni Joseph Smith mitimaan sa sinugdanan sa Pagpahiuli sa ebanghelyo ni Jesukristo nganhi sa kalibutan. Sa misunod nga katuigan, gipahiuli ni Kristo ang Iyang priesthood ug miorganisar sa Iyang Simbahan. Gipadayon Niya ang pagpadayag sa mga kamatuoran ngadto sa Iyang mga propeta ug sa pagpahiuli sa mga panalangin nga gikuha gikan sa kalibutan sa makadiyot.


text:
Ang Mormons ba nagsimba ni Joseph Smith?
Si Presidente Gordon B. Hinckley, kanhi presidente sa Ang Simbahan ni Jesukristo sa mga Santos sa Ulahing mga Adlaw mihimo sa mosunod nga pamahayag niadtong 2005 mahitungod ni Joseph Smith:
“Wala kami magsimba ni [Joseph Smith] ang Propeta. Among gisimba ang Dios atong Mahangturong Amahan ug ang nabanhaw nga si Jesukristo. Apan among giila ang Propeta; gipahayag namo siya; gitahud namo siya; nagbalaan kami kaniya isip usa ka instrumento sa mga kamot sa Makagagahum sa pagpahiuli dinhi sa kalibutan sa karaan nga mga kamatuoran sa balaang ebanghelyo, uban sa priesthood diin pinaagi ang awtoridad sa Dios gigamit diha sa mga kalihokan sa Iyang Simbahan ug alang sa mga panalangin sa Iyang mga katawhan” (Gordon B. Hinckley, “Joseph Smith Jr.—Prophet of God, Mighty Servant,” Ensign, Dis 2005, 2–6).


text:
Unsa ang Unang Panan-awon?
Sa bata pa, si Joseph Smith gilibutan sa nagkalain-laing mga simbahan, nga bisan og wala sila magkauyon, ang matag usa nangangkon nga nagtudlo sa kamatuoran. Mao kini ang nakapahinuklog pag-ayo kaniya. Gusto siya makahibalo unsa nga simbahan ang ensakto. Usa ka adlaw niana nakabasa siya og tudling sa Biblia nga nag-ingon, “Kon kinsa kaninyo ang nagkulang sa kaalam, papangayoa siya sa Dios, nga nagapanghatag ngadto sa tanang mga tawo sa madagayaon gayud ug sa walay pagpamoyboy, ug kini ihatag ngadto kaniya” (Santiago 1:5). Nakahukom si Joseph sa pagdawat sa imbitasyon sa pagpangutana sa Dios.
Sa tingpamulak niadtong 1820, si Joseph miadto sa kakahoyan duol sa iyang balay ug nag-ampo aron makahibalo unsa nga simbahan ang iyang apilan. Agig tubag sa iyang pag-ampo, ang Langitnong Amahan ug ang Iyang Anak, nga si Jesukristo, nagpakita kaniya. Misulat si Joseph “Sa diha nga ang kahayag midapat kanako ako nakakita og duha ka Personahe, kansang kahayag ug himaya dili mahulagway, nagtindog ibabaw kanako diha sa kawanangan. Usa kanila misulti ngari kanako, nagtawag kanako sa akong ngalan ug miingon, nagtudlo ngadto sa lain—Kini mao ang Akong Hinigugmang Anak. Paminaw Kaniya!” Giingnan si Joseph nga dili moapil sa mga simbahan nga anaa nianang panahona ingon nga ang awtoridad sa priesthood ug ang giorganisar nga Simbahan ni Jesukristo sa dihang Siya dinhi pa sa kalibutan nawala sa milabayng mga siglo.
Ang Unang Panan-awon ni Joseph Smith mitimaan sa sinugdanan sa Pagpahiuli sa Simbahan ni Jesukristo nganhi sa kalibutan. Ang sinulat nga asoy ni Joseph niini nga hitabo usa ka gamhanan nga pagpamatuod sa unsay iyang nakita ug nasinati. (Kasaysayan ni Joseph Smith kapitulo 1 bersikulo 8-17.)


text:
Sa unsang paagi nga ang hugot nga pagtuo kang Jesukristo makaimpluwensya nato sa atong relasyon sa kaminyoon ug sa pamilya? sa atong panaghigalaay?
Ang malampusong kaminyoon nagkinahanglan og hugot nga pagtuo—sa Dios ug hugot nga pagtuo sa usag usa. Hugot nga pagtuo sa Dios mas labaw pa kay sa teyoritikal nga pagtuo Kaniya. Sa pagbaton og hugot nga pagtuo sa Dios mao ang pagsalig Kaniya, sa pagbaton og pagsalig Kaniya, ug sa pagkaandam sa pagbuhat sa atong pagtuo Kaniya. Baruganan kini sa aksyon.
Giambitan nga hugot nga pagtuo sa Dios makabugkos sa mga magtiayon ug mga pamilya sa usa ka pasalig sa komon nga mga hiyas. Makahatag kini nila og kalig-on sa pagbuntog sa mga babag nga mahimong makadaot niining importante nga mga relasyon.
Sa malampusong kaminyoon, ang magtiayon nagsalig sa usag usa. Ug sila naningkamot nga magpakatakus sa pagsalig sa ilang kapikas. Ang bisan unsa nga relasyon sa magtiayon o pamilya kinahanglang ibase sa pagsalig ug pagkamatinuoron sa magtiayon.
Hugot nga pagtuo sa usag usa, sama sa hugot nga pagtuo sa Dios, makatabang sa mga magtiayon ug mga pamilya nga moatubang sa walay kasiguroan ug mopuyo nga taas ang panglantaw.


text:
Kang kinsa man kita kinahanglan adunay hugot nga pagtuo?
Aron mas mahiduol sa Langitnong Amahan ug makadawat sa tanang mga panalangin nga Iyang giandam alang kanimo, kinahanglang imong palamboon pag-una ang hugot nga pagtuo diha sa Ginoong Jesukristo. Si Apostol Pedro mitudlo nga “walay lain nga ngalan sa silong sa langit nga gikahatag ngadto sa tawo, nga pinaagi niini maluwas kita” (Mga Buhat 4:12).
Hugot nga pagtuo sa Dios mas labaw pa kay sa teyoritikal nga pagtuo Kaniya. Sa pagbaton og hugot nga pagtuo sa Dios mao ang pagsalig Kaniya, sa pagbaton og pagsalig ug sa pagkaandam sa pagbuhat sa imong pagtuo Kaniya. Ang hugot nga pagtuo usa ka baruganan sa aksyon ug gahum.


text:
Kinsa si Joseph Smith?
Si Joseph Smith, Jr. natawo niadtong 1805 sa Sharon, Windsor County, Vermont, ngadto nila ni Joseph ug Lucy Mack Smith. Siya adunay 10 ka mga igsoon. Ang iyang mga ginikanan mitudlo kaniya sa pag-ampo, pagbasa sa Biblia, ug pagbaton og hugot nga pagtuo sa Dios. Sa edad nga 14, isip tubag sa mainiton nga pag-ampo, nakita ni Joseph ang Dios nga Amahan ug ang Iyang Anak, nga si Jesukristo, sa iyang Unang Panan-awon. Sa edad nga 17, si Joseph nagsugod sa pagkadawat og langitnong mga mensahero kinsa miandam kaniya sa iyang tahas sa Pagpahiuli sa Simbahan ni Jesukristo nganhi sa yuta. Siya usa ka propeta, sama ni Moises, Isaias ug sa uban sa panahon sa Biblia. Siya gilig-on sa Dios aron sa pagtuman sa Iyang misyon sama kang Jeremias kinsa miingon, “Ah Ginoong Jehova! Ako dili makahibalo nga mosulti: kay ako usa ka bata lamang. Apan si Jehova miingon kanako, Ayaw pag-ingon, ako usa ka bata: kay kang bisan kinsa ikaw paadtoon ko ikaw moadto, ug bisan unsa nga akong igasugo kanimo igasulti mo” (Jeremias 1:6-7).


text:
Unsa ang hugot nga pagtuo?
Ang pagbaton og hugot nga pagtuo mao ang “molaum sa mga butang diin dili makita, nga mga tinuod” (tan-awa sa Basahon ni Mormon, Alma 32:21 ug Hebreohanon 11:1). Kada adlaw ikaw nagbuhat sa mga butang nga imong gilauman, bisan kon dili pa nimo makita ang resulta sa katapusan. Susama kini sa hugot nga pagtuo.
Hugot nga pagtuo sa Dios mas labaw pa kay sa teyoritikal nga pagtuo Kaniya. Ang pagbaton og hugot nga pagtuo sa Dios mao ang pagsalig Kaniya, ang pagbaton og pagsalig ug pagkaandam sa pagbuhat sa imong pagtuo Kaniya. Ang hugot nga pagtuo usa ka baruganan sa aksyon ug gahum.
Ang propeta sa Basahon ni Mormon nga si Alma mitandi sa hugot nga pagtuo ngadto sa binhi. Kon ikaw motanom sa binhi ug moamuma niini, kon kini usa ka maayo nga binhi motubo kini ug sa katapusan mamunga (Alma 32:28-43). Sama kini sa hugot nga pagtuo. Kon ikaw masulundon sa mga sugo sa Dios, magtuon sa Iyang pulong, ug magtinguha sa pagtuo ni Kristo, ang hugot nga pagtuo motubo diha kanimo.


text:
Unsa ang Balaod sa kaputli?
Ang gahum sa paglalang og mga bata sagrado kaayo. Ang atong Amahan sa Langit mimando nga ang sagrado nga gahum ug pribelihiyo sa sekswal nga mga relasyon gamiton lamang tali sa usa ka lalaki ug babaye kinsa legal nga naminyo. Mao kini ang balaod sa kaputli. Nagpasabut kini nga kinahanglan nga kita walay sekswal nga relasyon sa dili pa maminyo, ug human kita maminyo kita kinahanglang adunay sekswal nga relasyon lamang sa atong bana o asawa.
Ang pagsunod sa balaod sa kaputli makahatag og kahilwasan, kalipay, kalinaw, ug pagtahud sa kaugalingon. Makapalig-on usab kini sa gugma sa kaminyoon ug makapanalipod sa mga pamilya. Ang pagsupak niini nga balaod seryoso. Apan kadtong nakasupak niini mahimong makaangkon og kapasayloan ug kalinaw pinaagi sa paghinulsol ug pagkamasulundon.
Ang Dios gusto sa labing maayo alang kanimo ug alang sa Iyang tanang mga anak. Ang pagsunod sa plano sa Dios sa pagtagana sa pagkasuod alang sa kaminyoon makatabang nimo ug sa imong pamilya nga magmalipayon.


text:
Sa unsa nga paagi nga ang kaligdong ug kaputli adunay kalabutan? Sa unsa nga paagi nga ang mga ginikanan makatudlo sa ilang mga anak nga magmaligdong sa ilang sininaan, pinulongan, ug pamatasan?
Kaligdong, pinulongan ug kaputli konektado ang tanan niana nga ang atong mga lawas sagrado nga nilalang nga gibuhat subay sa imahe sa Dios. Busa ang pagtahud niining sagrado nga gasa nagpasabut sa pagtagana sa pisikal nga kasuod alang sa kaminyoon tali sa lalaki ug babaye, pagtabon sa atong mga lawas sa sakto nga sinina ug sa paggamit og pinulongan mahitungod sa lawas nga makabayaw kanunay. Ang mga ginikanan makatudlo sa ilang mga anak nga kon sila magpakita og pagtahud sa ilang mga lawas niini nga paagi, sila mahimong takus nga makabaton sa mga benepisyo sa pakig-uban sa Espiritu Santo.


text:
Unsa ang gituohan sa Mormons mahitungod sa kinaiya sa Dios?
Ang Dios hingpit, maalamon sa tanan, ug gamhanan sa tanan; ang magmamando sa universo (tanang kalibutan). Siya maloloy-on, mabination, ug makiangayon usab. Siya ang atong Amahan sa Langit. Kita gibuhat sa Iyang kaugalingong dagway (Genesis 1:27). Siya adunay lawas nga sama sa atoa, apan ang lawas sa Dios imortal, hingpit, ug adunay himaya nga dili ikahulagway sa mga pulong. Tungod kay kita Iyang mga anak, nakaila ug nahigugma Siya kanato kada usa. Siya adunay plano sa pagtabang sa Iyang mga anak nga makakaplag og kalipay niini nga kinabuhi ug makabalik sa pagpuyo uban Kaniya kon matapos na kining kinabuhia.


text:
Sa unsa nga paagi nga atong mabatukan ang pagkaylap ug pag-impluwensya sa pornograpiya?
Si Presidente Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miingon: “Ang pagbalik ngadto sa mga pagtulun-an sa Dios mas makatabang pa sa pagpabilin sa atong barko sa agianan niini samtang kini maglawig ngadto sa ikatulong siglo sa pagkanasud. Ania ang mga tubag sa mga panagbangi ang labing maayo nato. Ania ang tubag sa mga kadautan sa pornograpiya …” (Teachings of Gordon B. Hinckley, pp. 18)
Naghisgot sa sibik nga responsibilidad niadtong supak sa pornograpiya, si Presidente Hinckley miingon usab: “Ang building sa sentimento sa publiko magsugod sa pipila ka maligdong nga mga tingog. Dili ako ang manlalaban nga maisugong mosinggit o magpakita sa kinumo ug moisyu og mga pagpanghadlok sa atubangan sa mga magbabalaod. Apan ako ang nagtuo nga kinahanglan nga ligdong ug sinsero kita ug positibong mopadayag sa atong pagtuo ngadto niadtong gihatagan sa bug-at nga responsibilidad sa paghimo ug pagpatuman sa atong mga balaod. Ang subo nga kamatuoran mao ang minoriya kinsa nanawagan nga tugutan, kinsa namaligya ug nagpatan-aw sa pornograpiya, kinsa nag-awhag ug nagpakita og malaw-ay nga butang maoy nagsinggit hangtud nga kadtong atong mga magbabalaod makatuo nga sila nagrepresentar sa kabubut-on sa mayoriya. Dili nato makuha kanang dili nato isulti. Ipadungog nato ang atong tingog. Manghinaut ako nga dili kini mapahitas-on nga tingog, apan ako manghinaut nga kita mamulong uban sa kombiksyon nga kadtong atong gisultihan makahibalo sa kalig-on sa atong pagbati ug sa sinseridad sa atong paningkamot” (Teaching of Gordon B. Hinckley, pp. 130).


text:
Unsa ang Pulong sa Kaalam nga gihisgutan sa Mormons?
Ang atong lawas usa ka bililhon nga gasa gikan sa Dios. Sa pagtabang nga ang atong mga lawas ug ang atong mga hunahuna magmahimsog ug magmakusgan, ang Dios mihatag sa balaod sa panglawas ngadto ni Joseph Smith niadtong 1833. Kini nga balaod nailhan nga Pulong sa Kaalam (tan-awa sa Doktrina ug mga Pakigsaad 89:1-21).
Dugang sa paghatag og gibug-aton sa mga benepisyo sa ensakto nga pagkaon ug pisikal ug espiritwal nga panglawas, ang Dios namulong batok sa paggamit sa:
- Tabako.
- Alkohol.
- Kape ug tsa.
- Ilegal nga mga drugas.
Misaad ang Dios og daghang pisikal ug espirituhanong mga panalangin niadtong kinsa mosunod sa Pulong sa Kaalam. Karon, ang siyentipikanhong komunidad nagpasiugda sa samang mga baruganan nga gihatag sa mahigugmaong Dios ngadto ni Joseph Smith dul-an na sa duha ka mga siglo ang milabay.


text:
Si Jesukristo mipakita sa iyang kaugalingon ngadto sa mga katawhan ni Nephi, samtang ang pundok sa mga katawhan nagpundok sa yuta sa Bountiful, ug nangalagad ngadto kanila; ug sa ingon niini nga paagi siya mipakita sa iyang kaugalingon ngadto kanila.
Naglangkob sa mga kapitulo 11 ngadto sa 26.
Kapitulo 11
Ang Amahan nagpamatuod sa iyang Hinigugmang Anak—Si Kristo mipakita ug misangyaw sa iyang pag-ula—Ang mga katawhan mihikap sa timaan sa mga samad sa iyang mga kamot, sa mga tiil, ug sa kilid—Sila misinggit Hosanna—Siya mipahiluna sa paagi ug sa matang sa bunyag—Ang espiritu sa panagbingkil iya sa yawa—Ang doktrina ni Kristo mao nga ang mga tawo motuo ug magpabunyag ug modawat sa Espiritu Santo. Mga A.D. 34.
1 Ug karon nahinabo nga dihay daghan nga mga tawo nga nagpundok, mga katawhan ni Nephi, nga nag-alirong sa templo nga anaa diha sa yuta sa Bountiful; ug sila natingala ug nahibulong sa usag usa, nagpakita sa usag usa sa amahinungdanon ug kahibulongan nga kausaban nga nahinabo sa mao nga dapit.
2 Ug sila usab naghisgot mahitungod niini nga Jesukristo, kang kinsa nga mga atimailhan gihatag mahitungod sa iyang kamatayon.
3 Ug nahinabo nga samtang sila nagsinultihanay sa usag usa, sila nakadungog og usa ka atingog nga sama og gikan sa langit; ug sila mipunting sa ilang mga mata, kay sila wala makasabut sa tingog diin ilang nadungog; ug dili pagaw ang mao nga tingog, ni kini usa ka makusog nga tingog; bisan pa niana, ug sa iyang ka bgamay nga tingog kini midulot kanila nga nadungog ngadto sa kinahiladman, mao gani nga walay bahin sa ilang dugokan nga wala mauyog; oo, kini midulot sa ilang kalag, ug nakapainit sa ilang mga kasingkasing.
4 Ug nahinabo nga nadungog na usab nila ang tingog, ug sila wala makasabut niini.
5 Ug usab sa ikatulo nga higayon sila nakadungog sa tingog, ug ilang gipaminaw aron madungog kini; ug ang ilang mga mata gitumong ngadto diin nagagikan ang tingog niini; ug sila mihangad sa langit, diin nagagikan ang tingog.
6 00006000 Ug tan-awa, sa ikatulo nga higayon sila nakasabut sa tingog diin ilang nadungog; ug kini miingon ngadto kanila:
7 Tan-awa ang akong aHinigugmang Anak, bkinsa Ako nahimuot kaayo, kang kinsa Ako mihimaya sa akong ngalan—paminaw kamo kaniya.
8 Ug nahinabo, nga ingon nga sila nakasabut sila mipunting sa ilang mga mata pag-usab paingon sa langit; ug tan-awa, sila anakakita og usa ka Tawo nga mikunsad gikan sa langit; ug siya nagsul-ob og puti nga kupo; ug siya nanaog ug mibarug sa ilang taliwala; ug ang mga mata sa tibuok pundok sa mga katawhan gitumong ngadto kaniya, ug wala sila mangahas pagbuka sa ilang mga ba-ba, bisan sa usa ngadto sa usa, ug wala masayud unsa ang gipasabut niini, kay sila naghunahuna nga kini usa ka anghel nga nagpakita ngadto kanila.
9 Ug nahinabo nga siya mituy-od sa iyang kamot ug namulong ngadto sa mga katawhan, nag-ingon:
10 Tan-awa, Ako mao si Jesukristo, kinsa gipamatud-an sa mga propeta nga moanhi sa kalibutan.
11 Ug tan-awa, Ako ang akahayag ug ang kinabuhi sa kalibutan; ug Ako nakainom gikan sa pait nga bkopa nga gihatag sa Amahan ngari kanako, ug gihimaya ang Amahan sa akong cpagpas-an sa mga sala sa kalibutan, diin pinaagi niini Ako mituman sa dkabubut-on sa Amahan sa tanan nga mga butang gikan sa sinugdanan.
12 Ug nahinabo nga sa diha nga si Jesus nakapamulong na niini nga mga pulong ang tibuok pundok sa mga katawhan miyukbo sa yuta; kay sila nahinumdom nga kini agitagna taliwala kanila nga si Kristo mopakita sa iyang kaugalingon ngadto kanila human sa iyang pagkayab ngadto sa langit.
13 Ug nahinabo nga ang Ginoo namulong ngadto kanila nag-ingon:
14 Tindog ug duol kamo ngari kanako, aron kamo amohikap pinaagi sa inyong kamot sa akong kilid, ug usab kamo bmobati sa mga agi sa lansang sa akong mga kamot ug sa mga tiil, nga kamo masayud nga Ako mao ang cDios sa Israel, ug ang Dios sa tibuok dyuta, nga gipatay tungod sa mga sala sa kalibutan.
15 Ug nahinabo nga ang pundok sa mga katawhan miduol ngadto kaniya, ug mihikap pinaagi sa ilang mga kamot ngadto sa iyang kilid, ug mibati sa mga agi sa mga lansang sa iyang mga kamot ug sa iyang mga tiil; ug kini sila mihimo, miduol tagsa-tagsa hangtud silang tanan nakaduol, ug nakakita uban sa ilang mga mata ug mibati uban sa ilang mga kamot, ug nasayud sa pagkatinuod ug nagpamatuod, nga akini mao siya, kinsa mao ang gikasulat sa mga propeta, nga moabut.
16 Ug sa diha nga nakaduol na silang tanan ug nakasaksi sa ilang kaugalingon, sila naghiusa sa pagsinggit, nag-ingon:
17 Hosanna! Bulahan ang ngalan sa Labing Halangdon nga Dios! Ug sila nangluhod sa tiilan ni Jesus, ug anagsimba kaniya.
18 Ug nahinabo nga siya namulong ngadto kang aNephi (kay si Nephi diha taliwala sa pundok sa mga katawhan) ug siya mimando kaniya sa pagduol.
19 Ug si Nephi mitindog ug miduol, ug miyukbo sa iyang kaugalingon sa atubangan sa Ginoo ug mihalok sa iyang tiil.
20 Ug ang Ginoo misugo kaniya sa pagtindog. Ug siya mitindog ug mibarug sa iyang atubangan.
21 Ug ang Ginoo miingon ngadto kaniya: Ako mohatag nganha kanimo og agahum aron ikaw bmobunyag niini nga mga katawhan kon Ako mobalik na pagkayab sa langit.
22 Ug pag-usab ang Ginoo mitawag sa auban, ug miingon ngadto kanila sa ingon usab; ug siya mihatag kanila sa gahum sa pagbunyag. Ug siya miingon ngadto kanila: Sa ingon niini nga paagi kamo mobunyag; ug kinahanglan nga bwala nay panagbingkil taliwala kaninyo.
23 Sa pagkatinuod Ako moingon nganha kaninyo, nga bisan kinsa ang maghinulsol sa iyang mga sala pinaagi sa inyong mga apulong, ug bmagtinguha sa pagpabunyag pinaagi sa akong ngalan, sa ingon niini nga paagi kamo mobunyag kanila—Tan-awa, kamo manaog ug cmotindog diha sa tubig, ug pinaagi sa akong ngalan kamo mobunyag kanila.
24 Ug karon tan-awa, kini mao ang mga pulong nga inyong pagalitukon, motawag kanila pinaagi sa ngalan, mag-ingon:
25 Pinaagi sa apagtugot nga gihatag kanako ni Jesukristo, ako mobunyag kanimo sa ngalan sa bAmahan, ug sa Anak, ug sa Espiritu Santo. Amen.
26 Ug unya kamo amopaunlod kanila diha sa tubig, ug patungahon usab gikan sa tubig.
27 Ug subay niini nga paagi kamo mobunyag pinaagi sa akong ngalan; kay tan-awa, sa pagkatinuod Ako moingon nganha kaninyo, nga ang Amahan, ug ang Anak, ug ang Espiritu Santo ausa ra; ug Ako anaa sa Amahan, ug ang Amahan ania kanako, ug ang Amahan ug Ako usa ra.
28 Ug sumala sa ingon nga ako misugo kaninyo sa ingon kamo mobunyag. Ug kinahanglan nga walay apanaglalis taliwala kaninyo, ingon nga aduna karon; ni wala usab ang panaglalis taliwala kaninyo mahitungod sa mga punto sa akong doktrina ingon nga aduna karon.
29 Kay sa pagkatinuod, sa pagkatinuod Ako moingon nganha kaninyo, siya nga may espiritu sa apanagbingkil dili gikan kanako, apan gikan sa byawa, kinsa mao ang amahan sa panagbingkil, ug siya nagkutaw sa mga kasingkasing sa mga tawo sa panagbangi uban ang kasuko, sa usag usa.
30 Tan-awa, kini dili mao ang akong doktrina, ang pagkutaw sa mga kasingkasing sa mga tawo sa kasuko, usa batok sa usa; apan mao kini ang akong doktrina, nga ang ingon niini nga mga butang pagahunungon.
31 Tan-awa, sa pagkatinuod, sa pagkatinuod, Ako moingon nganha kaninyo, Ako mopahayag nganha kaninyo sa akong adoktrina.
32 Ug kini mao ang akong adoktrina, ug kini mao ang doktrina nga gihatag sa Amahan ngari kanako; ug Ako bmagpamatuod sa Amahan, ug ang Amahan magpamatuod kanako, ug ang cEspiritu Santo magpamatuod sa Amahan ug kanako; ug Ako magpamatuod nga ang Amahan nagsugo sa tanan nga mga tawo, bisan diin nga dapit, sa paghinulsol ug pagtuo kanako.
33 Ug bisan kinsa ang motuo kanako, ug amagpabunyag, ang mao bmaluwas; ug sila mao sila kinsa ang cmakapanunod sa gingharian sa Dios.
34 Ug bisan kinsa ang dili motuo kanako, ug dili magpabunyag, pagapanghimarauton.
35 Sa pagkatinuod, sa pagkatinuod, Ako moingon nganha kaninyo, nga kini mao ang akong doktrina, ug Ako nagpamatuod niini gikan sa Amahan; ug bisan kinsa ang amotuo kanako motuo usab sa Amahan; ug nganha kaniya ang Amahan magpamatuod kanako, kay siya moduaw kaniya buban sa kalayo ug sa cEspiritu Santo.
36 Ug sa ingon ang Amahan magpamatuod kanako, ug ang Espiritu Santo mopamatuod ngadto kaniya bahin sa Amahan ug kanako; kay ang Amahan, ug Ako, ug ang Espiritu Santo usa ra.
37 Ug usab Ako moingon nganha kaninyo, kamo kinahanglan maghinulsol, ug amahisama sa usa ka gamay nga bata, ug magpabunyag pinaagi sa akong ngalan, o kamo dili gayud makadawat niini nga mga butang.
38 Ug usab Ako moingon nganha kaninyo, kamo kinahanglan maghinulsol, ug magpabunyag pinaagi sa akong ngalan, ug mahimo nga sama sa usa ka gamay nga bata, o kamo dili gayud makapanunod sa gingharian sa Dios.
39 Sa pagkatinuod, sa pagkatinuod, Ako moingon nganha kaninyo, nga kini mao ang akong doktrina, ug kinsa kadto nga amagtukod diha niini, nagtukod diha sa akong lig-on nga sukaranan, ug ang bganghaan sa impyerno dili makabuntog batok kanila.
40 Ug kinsa kadto nga magpahayag niini sa kapin o kulang, ug magpahiluna niini alang sa akong doktrina, ang mao gikan sa dautan, ug wala matukod sa akong lig-on nga sukaranan; apan siya nagtukod diha sa usa ka abalason nga tukuranan, ug ang ganghaan sa impyerno bukas sa pagdawat sa ingon kanila sa diha nga ang lunop moabut ug ang hangin mohampak diha kanila.
41 Busa, lakaw ngadto niini nga mga katawhan, ug ipahayag ang mga pulong diin Ako namulong, ngadto sa mga lumulupyo sa yuta.


text:
Ngano ang Mormons mobunyag sa ilang bag-ong mga miyembro?
Si Jesukristo mitudlo nga kita kinahanglan nga mabunyagan pinaagi sa pagpaunlod (Marcos 16:16; 3 Nephi 11:21-26). Mipakita Siya sa Iyang kaugalingon mismo pinaagi sa pagpabunyag aron sa “pagtuman sa tibuok pagkamatarung” (Mateo 3:15).
Bunyagan ta sa tawo nga adunay awtoridad sa priesthood sa Dios alang sa kapasayloan sa mga sala. (Mga Buhat 2:38, Mga Buhat 22:16). Bunyagan usab kita aron mahimong miyembro sa Simbahan ni Jesukristo, ug sa pagsulod sa gingharian sa Dios (Juan 3:5).
Pinaagi sa ordinansa sa bunyag, mohimo ta og saad, nga gitawag og pakigsaad, uban sa Dios. Misaad ta sa pagdawat ni Kristo, nga mahimong Iyang mga sumusunod, ug sa pagsunod sa Iyang mga sugo hangtud sa katapusan sa atong mga kinabuhi. Agi og balos, ang atong Langitnong Amahan misaad sa pagpasaylo sa atong mga sala ug motugot nga kita makabalik sa pagpuyo uban Kaniya, kon kita motuman sa atong mga pakigsaad.


text:
Nganong importante alang nato sa pag-atiman sa atong mga lawas? Ngano nga ang atong mga lawas gitawag og mga templo sa Dios diha sa Biblia?
Ang tawo adunay duha ka mga bahin: mortal nga lawas, ug imortal nga espiritu. Ang Ginoo mitawag sa atong lawas nga ‘tabernakulo’ o ‘templo’ tungod kay kini mao ang temporaryong puy-an sa atong mahangturong espiritu (tan-awa sa Basahon ni Mormon, Mosiah 3:5; 1 Mga Taga-Corinto 3:16). Tungod kay ang espiritu ug ang lawas mao ang kalag sa tawo (tan-awa sa Doktrina ug mga Pakigsaad 88:15), unsay makaapekto sa usa makaapekto sa lain. Pinaagi sa pag-atiman sa atong mga lawas atong gihimo ang atong “mga tabernakulo” nga usa ka madawat nga balay sa atong mga espiritu. Pinaagi sa pagdaot sa atong mga lawas uban sa drugas, tabako, o dili maayo nga mga pagkaon mas makadaot kini sa atong mga espiritu.


text:
Ngano ang Mormons mopahigayon og proxy nga mga bunyag sa ilang mga templo?
Si Jesukristo mitudlo nga ang bunyag importante sa kaluwasan sa tanan nga nakapuyo sa kalibutan (tan-awa sa Juan 3:5). Daghang mga tawo bisan pa niana ang nangamatay nga walay bunyag. Ang uban nabunyagan nga walay ensakto nga awtoridad. Tungod kay ang Dios maloloy-on, nag-andam Siya og paagi alang sa tanang mga tawo nga makadawat sa mga panalangin sa bunyag. Pinaagi sa pagpahigayon og proxy nga mga bunyag alang niadtong nangamatay, ang mga miyembro sa Simbahan mitanyag niini nga mga panalangin ngadto sa patay nga mga katigulangan. Kini nga mga indibidwal sa sunod nga kinabuhi makapili sa pagdawat o pagdumili unsay nahimo alang kanila.


text:
Nganong magpahigayon man ang Mormons og mga bunyag alang sa patay?
Si Jesus Mismo, bisan og walay sala, gibunyagan aron sa pagtuman sa tibuok katarung ug sa pagpakita sa paagi alang sa tanang mga tawo (tan-awa sa Mateo 3:13-17; 2 Nephi 31:5-12). Sa ingon, ang bunyag importante alang sa kaluwasan sa gingharian sa Dios. Atong nakat-unan sa Bag-ong Tugon nga ang mga bunyag alang sa patay gihimo sa panahon ni Apostol Pablo (tan-awa sa 1 Mga Taga-Corinto 15:29). Kini nga praktis gipahiuli uban sa pagkatukod sa Ang Simbahan ni Jesukristo sa mga Santos sa Ulahing mga Adlaw. Unang gitudlo ni Propeta Joseph Smith ang mga ordinansa sa bunyag alang sa patay atol sa sermon sa haya niadtong Agosto 1840. Gibasa niya ang kadaghanan sa 1 Mga Taga-Corinto 15, lakip sa bersikulo 29, ug mipahibalo nga ang Ginoo motugot nga ang mga miyembro sa Simbahan bunyagan alang sa ilang mga higala ug mga paryente nga mitaliwan niining kinabuhia. Giingnan niya sila nga “ang plano sa kaluwasan gikalkulo sa pagluwas sa tanan nga andam sa pagsunod sa mga kinahanglanon sa balaod sa Dios” (Journal History of the Church, 15 Ago. 1840).
Tungod kay ang tanan nga nagpuyo sa kalibutan walay oportunidad nga mabunyagan pinaagi sa ensakto nga awtoridad sa kinabuhi dinhi sa kalibutan, ang mga bunyag mahimong ipahigayon pinaagi sa proxy, nagpasabut nga ang usa ka buhi nga tawo mahimong bunyagan alang sa usa ka patay nga tawo. Ang mga bunyag alang sa patay ipahigayon sa mga miyembro sa Simbahan diha sa mga templo sa tibuok kalibutan. Ang mga tawo usahay maghunahuna kon ang mortal nga mga nahibilin sa mga patay madisturbo ba niini nga proseso; dili sila madisturbo. Ang tawo nga nag-proxy mogamit lang sa pangalan sa namatay. Aron kalikayan ang pagkadoble ang Simbahan nagtipig og rekord sa patay nga mga tawo kinsa nabunyagan. Wala masabti sa uban nga kon ipahigayon ang mga bunyag alang sa patay ang mga pangalan sa patay nga mga tawo idugang ngadto sa mga rekord sa Simbahan. Dili kini mao.


text:
Ngano nga ang awtoridad sa pagpahigayon og usa ka bunyag mahinungdanon man?
Sa tanang panahon, ang Dios mihatag sa Iyang mga sulugoon, ang mga propeta, sa awtoridad sa paglihok pinaagi sa Iyang pangalan. Kini nga awtoridad gitawag og priesthood. Gihatag ni Jesukristo ang priesthood ngadto sa Iyang orihinal nga Napulog Duha ka mga Apostoles pinaagi sa ordinasyon (tan-awa sa Juan 15:16), ug sila ang midumala sa buhat sa Iyang Simbahan human sa pagkayab ni Jesus ngadto sa langit. Apan sa dihang gipamatay ang mga Apostoles, ang priesthood hinay-hinay nga nawala gikan sa kalibutan.
Niadtong 1829 nakadawat si Joseph Smith sa awtoridad sa priesthood sa pag-organisar sa Simbahan ni Kristo gikan sa Langitnong mga Mensahero nga naghupot niini nga awtoridad kaniadto lakip sa propeta nga si Juan Bautista ug mga apostoles nga sila si Pedro, Santiago, ug Juan. Niadtong 1830 ang sama nga Simbahan ni Jesukristo nga diha na sa mga siglo nga milabay gi-organisar ug gipahiuli dinhi sa kalibutan.
Ang priesthood adunay duha ka bahin. Ang ubos nga priesthood gitawag og Aaronic Priesthood, ginganlan sunod ni Aaron sa Daang Tugon. Naglakip kini sa awtoridad sa pagsangyaw sa ebanghelyo sa paghinulsol ug sa pagbunyag. Ang labaw nga priesthood gitawag og Melchizedek Priesthood, ginganlan sunod ni Melchizedek sa Daang Tugon. Naglakip kini sa awtoridad sa pagdumala sa Simbahan ug sa pagpahigayon sa tanang mga ordinansa, lakip sa paghatag sa gasa sa Espiritu Santo.


text:
Kinsa ang propeta sa Mormon karon?
Ang Dios mitawag og mga propeta sa paggiya sa Iyang Simbahan sa atong panahon, sama sa Iyang gihimo sa karaan. Ang propeta karon mao ang Presidente sa Ang Simbahan ni Jesukristo sa mga Santos sa Ulahing mga Adlaw nga si Russell M. Nelson. Gitabangan siya sa duha ka mga magtatambag—Dallin H. Oaks ug Henry B. Eyring. Ang tulo, mao ang Unang Kapangulohan sa Simbahan (sama nila ni Pedro, Santiago, ug Juan human sa kamatayon ni Kristo).
Ang tanang mga miyembro sa Unang Kapangulohan ug Korum sa Napulog Duha ka mga Apostoles mga apostoles ug mga propeta. Ang mga Apostoles karon mao sila si:
- M. Russell Ballard
- Jeffrey R. Holland
- Dieter F. Uchtdorf
- David A. Bednar
- Quentin L. Cook
- D. Todd Christofferson
- Neil L. Andersen
- Ronald A. Rasband
- Gary E. Stevenson
- Dale G. Renlund
- Gerrit W. Gong
- Ulisses Soares


text:
Nagtuo ka ba gayud nga adunay buhi nga propeta karon sama ni Moises?
Sa kinatibuk-an sa kasaysayan, ang Dios mipili og mga propeta, sama nila ni Noe, Abraham, Moises, ug uban pa sa pagtudlo sa ebanghelyo ug paggiya sa Iyang Simbahan (Amos 3:7). Dili kini lahi karon. Nagkinahanglan kita sa giya sa Dios sa kalibutan nga usahay makalibug. Tungod kay ang Dios nahigugma sa Iyang mga anak, Siya nagpadayon sa pagpadala og buhi nga mga propeta. Si Joseph Smith (1805–44) mao ang unang propeta sa atong panahon. Si Russell M. Nelson mao ang pinili nga propeta sa Dios karon.
Sama nga ang Dios miluwas sa mga Israelite gikan sa pagkaulipon ug ngadto sa mas maayo nga dapit pinaagi sa Iyang propeta nga si Moises, gigiyahan Niya karon ang Iyang mga anak ngadto sa mas malipayon, mas malinawon nga mga kinabuhi kon sila mopili sa pagsunod sa Iyang buhi nga propeta. Imbitaron ka namo sa pagpaminaw sa mga pulong sa buhi nga mga propeta ug hunahunaa sa unsang paagi nga ang pagkahibalo sa kabubut-on sa Dios makahatag og benepisyo sa imong kinabuhi.


text:
Unsa ang gitudlo sa Mormonismo kabahin sa bunyag?
“Kami nagtuo nga pinaagi sa Pag-ula ni Kristo, ang tanan nga mga katawhan mahimo nga maluwas, pinaagi sa pagsunod sa mga balaod ug mga ordinansa sa Ebanghelyo” (Mga Artikulo sa Hugot nga Pagtuo 1:3).Ang bunyag sa tubig usa ka ordinansa nga importante alang sa atong kaluwasan. Pinaagi sa pagpabunyag, gipakita nato sa Dios nga andam kita nga magmasulundon sa Iyang mga sugo. Gipakita ni Jesus ang ehemplo alang nato pinaagi sa pagpabunyag, bisan og Siya walay sala (tan-awa sa Mosiah 18:8-10). Ang Manluluwas mipadayag sa ensakto nga paagi sa bunyag ngadto ni Propeta Joseph Smith, nagpaklaro nga ang ordinansa kinahanglan himoon sa usa ka tawo nga adunay awtoridad sa priesthood ug nga kini pagahimoon pinaagi sa pagpaunlod (tan-awa sa Doktrina ug mga Pakigsaad 20:72-74).
Ang pagpaunlod simbolo sa kamatayon sa makasasala nga kinabuhi sa usa ka tawo ug ang pagkatawo pag-usab ngadto sa espirituhanong kinabuhi, gipahinungod sa pagserbisyo sa Dios ug sa Iyang mga anak. Nagsimbolo usab kini sa pagkamatay ug pagkabanhaw. (Tan-awa sa Mga Taga-Roma 6:3-6) Gagmay nga mga bata gitubos pinaagi sa kalooy ni Jesukristo. Sila “buhi diha ni Kristo” ug dili makasala. Wala sila magkinahanglan og bunyag hangtud makasabut sila sa kalainan tali sa matarung ug sayop. Gipadayag sa Ginoo nga ang mga bata kinahanglang bunyagan sa edad nga otso anyos. (Tan-awa sa Basahon ni Mormon, Moroni 8:8-24; Doktrina ug mga Pakigsaad 29:46-47, 68:27)


text:
Nganong kamo adunay 12 ka mga Apostoles? Kinahanglan lang sila nga anaa alang sa panahon ni Jesukristo, dili pagapulihan sa bag-ong mga apostoles.
Klaro gikan sa Bag-ong Tugon nga human maestablisar ni Jesus ang Iyang 12 ka mga apostoles nga ang grupo o ang Korum sa 12 magpadayon gikan sa mga kalihokan sa Mga Buhat Kapitulo 1 diin ang 11 ka mga apostoles, ubos sa direksyon ni Pedro, mipili ni Matias isip bag-ong apostol nga mipuli ni Judas.
Si Pablo, ang tagsulat sa ubay-ubay nga mga libro sa Bag-ong Tugon, napili usab nga usa ka apostol. Mipahayag si Pablo nga ang simbahan gitukod diha sa pundasyon sa mga apostoles ug mga propeta (Mga Taga-Efeso 2:19-20) ug misulat sa ilang mga katungdanan sa “hangtud makakab-ot kitang tanan sa pagkahiniusa sa pagtuo” (Mga Taga-Efeso 4:11-14).
(Tan-awa sa Apostles sa Bible Dictionary)


text:
Unsaon nga mahimo akong miyembro sa Ang Simbahan ni Jesukristo sa mga Santos sa Ulahing mga Adlaw (Mormon nga Simbahan)?
Samtang ikaw magkat-on mahitungod sa ebanghelyo ni Jesukristo, makasinati ka og mga pagbati sa kalinaw, kahupayan, o kalipay. Ang uban mipadayag nga mibati sila nga pamilyar sa mga kamatuoran nga gitudlo ngadto nila ug mobati ingon og sila mopauli. Imong gibati ang impluwensya sa Espiritu Santo nga nagsulti nimo nga unsay imong nakat-unan tinuod.
Kon nagtinguha ka sa pagsunod sa mga pagtulun-an ni Kristo ug mosunod sa Iyang mga sugo, giawhag ka sa pag-apil una sa sunod-sunod nga mga panaghisgutan nga motudlo nimo sa sukaranang mga baruganan sa Iyang ebanghelyo.
Dayon, kon andam na ka, mahimo na kang miyembro sa Ang Simbahan ni Jesukristo sa mga Santos sa Ulahing mga Adlaw pinaagi sa pagdawat sa mga ordinansa sa bunyag pinaagi sa pagpaunlod alang sa kapasayloan sa mga sala pinaagi sa usa ka tawo nga dunay awtoridad kinsa human sa bunyag mopandong sa ilang mga kamot sa imong ulo, mokumpirma nimo nga miyembro sa Simbahan ug dayon mopahayag og panalangin diha nimo nga ikaw modawat sa gasa sa Espiritu Santo (tan-awa sa Mga Buhat 8:18-20).
Kon ganahan kang bisitahan sa mga representante sa Simbahan kinsa makasulti nimo og dugang mahitungod sa pagpamiyembro sa Ang Simbahan ni Jesukristo sa mga Santos sa Ulahing mga Adlaw, i-klik dinhi.


text:
Unsa ang matang sa mga tulumanon sa simbahan sa Mormons? Makasulod ba ang mga bisita sa mga miting sa simbahan? Makatambong ba ako sa simbahan?
Ang among importante nga tulumanon sa pagsimba sa pamilya gitawag og sakrament miting. Kini nga miting pagahimoon sa among chapel sa Dominggo ug molungtad og 70 minutos. Ang mga bisita welcome nga motambong. Komon alang sa mga pamilya nga motambong, ug kami naanad na nga dunay mga bata sa kongregasyon.
Ang kasagaran nga miting maglakip sa mosunod:
- Mga Himno: Relihiyoso nga mga kanta nga kantahon sa kongregasyon (adunay mga libro sa himno nga magamit).
- Mga pag-ampo: Ihalad sa lokal nga mga miyembro sa Simbahan.
- Pag-ambit sa sakrament (pagkalawat): Ang sakrament naglangkob sa giandam nga pan ug tubig, nga gipanalanginan ug ipaambit sa mga naghupot sa priesthood ngadto sa mga nanambong kinsa buot moambit.
- Mga mamumulong: Sa kasagaran ang miting adunay duha o tulo ka gitudlo nga mga mamumulong.
(Pahibalo: Dili kami mopasa og plato o mangayo og mga donasyon isip kabahin sa among tulumanon sa pagsimba).
Ang mga bisita welcome usab sa pagtambong sa mga miting sa Dominggo nga mag-una o mosunod sa sakrament miting:
- Mga klase sa Sunday School gitanyag alang sa kada grupo sa pangidaron, sugod sa 12 anyos.
- Ang mga miting sa primary naglangkob sa tulumanon sa grupo nga mga klase ug sa kaedad alang sa mga bata nga 3 hangtud 11 anyos.
- Adunay nursery alang sa gagmay nga mga bata, nag-edad og 18 ka bulan hangtud 3 anyos.
- Ang mga miting sa Young Women adunay mga klase alang niadtong 12 hangtud 17 anyos.
- Ang miting sa Relief Society alang sa mga babaye nga nag-edad og 18 anyos ug pataas.
- Ang mga miting sa priesthood naghatag og mga klase sa ka-edad alang sa mga lalaki nga 12 anyos ug pataas.


text:
Unsa ang usa ka ward/stake/branch?
Ang atong lokal nga mga kongregasyon gitawag og mga ward (o mga branch alang sa gagmay nga mga kongregasyon). Kini hiyograpiyang giorganisar, ug ang mga miyembro motambong sa ward o branch duol sa ilang balay. Tungod kay sa Ang Simbahan ni Jesukristo sa mga Santos sa Ulahing mga Adlaw ang tanang mga materyal sa pagtudlo mao ra sa tanang mga ward ug branch, ang usa magtuon sa samang leksyon bisan asa pa sila mosimba sa kalibutan. Ang espirituhanong lider sa kada ward gitawag og bishop (o branch president alang sa mga branch). Miyembro siya sa kongregasyon kinsa gihangyo sa pagserbisyo isip bolunter niini nga posisyon. Grupo sa mga ward moporma og usa ka stake, ug ang lider sa stake mao ang presidente sa stake. Ang “stake” dili termino nga makita sa Bag-ong Tugon, apan gikuha kini gikan sa Daang Tugon nga naghulagway og tolda diin ang “tolda,” o simbahan, gipatindog pinaagi sa mga stake (tan-awa sa Isaias 54:2).
Ang ward o branch usa ka komunidad diin ang mga miyembro makapalambo og panaghigalaay ug magtinabangay sa usag usa. Ang mga miyembro naningkamot sa pagsunod sa mga pagtulun-an sa karaang propeta kinsa nagtudlo nga kon kita mabunyagan, kita “andam sa pagtambayayong sa usag usa nga mga alantuson, nga sila mahimo nga magaan” ug “andam sa pagbangutan uban niadto nga nagbangutan; oo, ug sa paghupay niadto nga nagkinahanglan og kahupayan” (Basahon ni Mormon, Mosiah 18:8-9). Pinaagi sa serbisyo, ang mga miyembro mopagaan sa alantuson sa usag usa ug mopadayag sa ilang gugma.


text:
Unsaon nako pagkahibalo nga ang Mormonismo tinuod?
Ang Dios mao ang tinubdan sa tanang kamatuoran. Nahigugma siya nimo ug gustong motubag sa imong mga pangutana. Motabang Siya nimo nga makahibalo sa kamatuoran samtang ikaw sinserong magtinguha niini ug mangayo Kaniya og giya. Makahibalo ka nga ang imong nakat-unan tinuod (tan-awa sa Santiago 1:5-6; Basahon ni Mormon, Moroni 10:4-5).
- Pag-ampo nga sinsero sa imong Langitnong Amahan. Pangutan-a Siya kon ang unsay imong nakat-unan tinuod ba.
- Padayon sa pagtuon ug hatagi og mahunahunaon nga konsiderasyon sa unsay imong nakat-unan.
- Paminaw sa imong kasingkasing alang sa matam-is nga mga pagbati nga inspirasyon gikan sa Espiritu Santo, kinsa mohung-hong sa kamatuoran sa imong espiritu ug hunahuna.
- Sunda ang mga sugo sa Dios aron imong mabati ang impluwensya sa Espiritu Santo.
Mahimong makasinati ka og mga pagbati sa kalinaw, paglaum, kahupayan, kalipay samtang ikaw magbasa. Kon mao, ikaw mibati na sa Espiritu Santo nga nagsulti nimo nga kining mga butanga tinuod.


text:
Unsay kalainan tali sa pagtambong sa simbahan ug sa templo?
Ang among mga simbahan gipahinungod nga pampublikong mga dapit alang sa pagsimba diin ang Mormons ug mga bisita makahimamat, makaampo, makatuon sa kasulatan, makaambit sa sakramento, ug makapadayon sa pagkat-on sa ilang mga responsibilidad isip mga anak sa Dios. Ang templo sa literal nga paagi, sama sa tibuok kasaysayan, ang “Balay sa Ginoo” (tan-awa sa 1 Mga Hari 6:1, 37). Ang importanting katuyoan sa templo mao ang paghatag og gipahinungod nga dapit diin ang sagrado nga mga ordinansa nga gikinahanglan alang sa kinabuhing dayon mapahigayon. Tungod sa kasagrado sa matang niini, ang pagtambong sa templo limitado ra saMormons kinsa nagsunod sa mga sugo sa Dios ug busa takus nga mosulod.


text:
Ngano nga Ang Simbahan ni Jesukristo sa mga Santos sa Ulahing mga Adlaw gitawag og Mormons o Mormonismo?
Niadtong 1838, si Joseph Smith giingnan sa usa ka pagpadayag nga ang Simbahan kinahanglang pagatawgon nga Ang Simbahan ni Jesukristo sa mga Santos sa Ulahing mga Adlaw (Doktrina ug mga Pakigsaad 115:4). Ang Simbahan nailhan niana nga pangalan sukad niadtong higayona. Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, mipasabut og maayo sa ensakto nga pangalan sa Simbahan, miingon:
“Kami nagtuo ni Jesukristo isip Anak sa Dios. Ang opisyal nga pangalan sa Simbahan mao Ang Simbahan ni Jesukristo sa mga Santos sa Ulahing mga Adlaw, ug Siya mao ang importante nga tawo sa atong tanang pagsimba.
“Ang Simbahan nagdala sa pangalan ni Jesukristo, ang Anak sa Dios, ang Manunubos sa kalibutan. Pinaagi sa Iyang pangalan diin kini nga Simbahan opisyal nga gitawag.
“Alang sa ngalan nga mga Santos sa Ulahing mga Adlaw, ang mga miyembro sa Kristiyano nga Simbahan sa karaan gitawag og mga Santos (tan-awa sa Mga Buhat 9:32, Mga Taga-Efeso 2:19, Mga Taga-Filipos 1:1). Sila ang mga Santos kaniadto. Kami ang mga Santos sa Ulahing mga Adlaw. Ingon niana kayano.
“Kami kanunay nga gitawag nga Mormons. Usa kini ka angga nga gihatag kanamo tungod kay nagtuo mi sa Basahon ni Mormon nga pulong sa Dios, usa ka libro nga kauban sa Biblia, nahimong saksi alang ni Jesukristo.”


text:
Asa ninyo ipahinungod ang pagtubo sa Simbahan?
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miingon “Nakita [sa mga tawo] niini nga Simbahan ang dangpanan sa kalibutan sa nag-usab-usab nga mga hiyas. Ang pamilya nagkabungkag na sa Amerika ug sa tibuok kalibutan. Among gibutangan og dako nga importansya ang pamilya. Makadani kini sa mga tawo. Ganahan sila niini. Uyon sila niini. Nagkinahanglan sila og tabang ug kami nagtanyag niana nga tabang.
“Dugang pa, naghatag kini og katuyoan sa kinabuhi.… Among tubagon ang karaan nga mga pangutana sa Diin ako gikan? Nganong ania ako dinhi? Asa man ako padulong? Kining importante nga relihiyosong mga pangutana gipangutana sa mga tawo sa tibuok kapanahunan. Hatagan namo sila og kasiguroan kinsa sila, mga anak sa Dios. Ako anak sa Dios. Kami adunay kanta nga nagsulti niana. Kami nagtuo niini. Kamatuoran kini alang namo. Ang mga tawo makakita og kahupayan. Sila makakita og kalinaw. Sila makakita og kalig-on niini.
“Ug sa organisasyon ilang makita ang panaghigalaay. Sila makakita og mga higala. Mahigalaon kaayo kami nga Simbahan. Malipayon kami nga Simbahan. Malipayon kami, malaumon nga mga tawo, ug ang uban ganahan niini.”


text:
Nganong ang uban motawag sa Mormonismo nga usa ka kulto?
Usa ka depenisyon nga nalista alang sa ‘kulto’ diha sa Webster nga Diksyonaryo mao ang “usa ka relihiyon nga giisip nga dili orthodox.” Tungod kay ang gigikanan sa Mormonismo dili pakigbuwag gikan sa mga simbahang Katoliko o Protestante, nakita kini sa uban nga “dili orthodox.” Pananglit, ang depenisyon sa LDS bahin sa Dios nga Kapangulohan magkalahi gikan sa Nicene Creed nga gidawat sa mga simbahang Katoliko o Protestante. Ang label nga “kulto” sa kasagaran gigamit sa mga kontra sa Simbahan nga mosulay sa pagsaway o pagpakaulaw sa Simbahan. Hinoon, usahay kini usa lang ka butang nga gihulagway nga midako paglabay sa panahon tungod sa kakulang sa pagsabut. Ang mao nga kulang sa pagsabut sa kasagaran mawala kon magsugod na ang mga tawo sa pagkaamgo sa panag-uyon sa gitudlo ug gituohan sa Ang Simbahan ni Jesukristo sa mga Santos sa Ulahing mga Adlaw. Nga si Jesus mao ang Kristo, ang Anak sa Dios, ug nga Siya mao ang Manluluwas ug Manunubos sa kalibutan nga atong gihigugma ug gisimba. Kon ang mga tawo makakita na ug makaila niining mga butanga mahitungod sa Mormons, sa kasagaran mausab dayon ang ilang opinyon sa Simbahan, ang karaan nga pagtuo mapulihan sa bag-ong pagsabut.


text:
Giunsa man paggasto sa Simbahan ang operasyon niini?
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miingon “Ang dako namong tinubdan sa kapanguhaan mao ang karaan nga balaod sa ikapulo. Ang among katawhan gipaabut nga mobayad og 10 porsyento sa ilang kinitaan aron sa pagpadayon sa buhat sa Simbahan. Ang talagsaon ug maanindot nga butang mao nga sila mibuhat niini. Ang ikapulo dili kaayo kabahin sa kwarta kondili kabahin sa hugot nga pagtuo. Nahimo kining pribelihiyo ug oportunidad, dili salagubangunon. Ang among katawhan nagtuo sa pulong sa Dios sumala sa gisulat sa basahon ni Malaquias, nga ang Ginoo mobukas sa mga tamboanan sa langit ug mobu-bu sa mga panalangin nga wala na unyay dapit nga igong kabutangan niini (Malaquias 3:8-10). Makapadasig ug makapatandog mao ang pagpamatuod sa mga Santos sa Ulahing mga Adlaw sa tibuok kalibutan mahitungod niini, ang balaod sa Ginoo aron paggahin og kwarta sa Iyang buhat.”


text:
Ngano nga ang Mormons walay binayran nga clergy?
Ang mga miyembro giorganisar ngadto sa lokal nga mga kongregasyon nga gitawag og mga ward o mga branch. Kini nga mga kongregasyon hiyograpiyang giorganisar, ug ang mga miyembro motambong sa ward o branch duol sa ilang balay. Ang mga kongregasyon magtigom sa Dominggo aron sa pagsimba. Ang lider sa kongregasyon usa ka bishop o presidente sa branch. Wala siya bayri sa iyang serbisyo, apan siya modonar sa iyang panahon sa pagserbisyo sa kongregasyon.
Ang mga miyembro gitawag sa ilang mga lider sa pagserbisyo sa lain-laing mga posisyon sa ilang kongregasyon. Ang mga lider magtinguha og balaan nga giya kon maghimo sa mao nga calling. Ang mga posisyon nga ang usa ka tawo mahimong tawagon naglakip sa mga magtutudlo, mga lider sa youth, mga klerk, ug uban pa. Ang serbisyo sa usa ka miyembro mopanalangin sa uban ug maghatag og oportunidad sa mga miyembro nga makat-on ug motubo.
Ang ward o branch usa ka komunidad diin ang mga miyembro makapalambo og panaghigalaay ug magtinabangay sa usag usa. Ang mga miyembro naningkamot sa pagsunod sa mga pagtulun-an sa karaang propeta kinsa nagtudlo nga kon kita mabunyagan, kita “andam sa pagtambayayong sa usag usa nga mga alantuson, nga sila mahimo nga magaan” ug “andam sa pagbangutan uban niadto nga nagbangutan; oo, ug sa paghupay niadto nga nagkinahanglan og kahupayan” (Basahon ni Mormon, Mosiah 18:8-9).
Pinaagi sa serbisyo, ang mga miyembro mopagaan sa alantuson sa usag usa ug mopadayag sa ilang gugma.


text:
Unsa ang gituohan sa Mormons nga mahitabo nato human kita mamatay? Unsay gituohan sa Mormons mahitungod sa kinabuhi human sa kamatayon?
Ang kamatayon dili ang katapusan. Ang kamatayon sa tinuod mao ang sinugdanan—laing pag-uswag diha sa plano sa Langitnong Amahan alang sa Iyang mga anak. Moabut ang adlaw, sama sa uban, ang imong pisikal nga lawas mamatay. Apan ang imong espiritu dili mamatay, moadto kini sa kalibutan sa espiritu, diin ikaw magpadayon sa pagkat-on ug paglambo ug tingali makig-uban sa mga minahal nga nangamatay na.
Ang kamatayon usa ka gikinahanglan nga lakang sa imong kauswagan, sama sa imong pagkatawo. Moabut ang adlaw human sa imong kamatayon, ang imong espiritu ug lawas pagahiusahon—dili na mabulag pa pag-usab. Gitawag kini og pagkabanhaw, ug nahimo kining posible tungod sa kamatayon ug Pagkabanhaw ni Jesukristo (tan-awa sa 1 Mga Taga-Corinto 15:20-22).


text:
Unsa ang gibarugan sa Ang Simbahan ni Jesukristo sa mga Santos sa Ulahing mga Adlaw kabahin sa homosexuality ug panagminyo sa managsamang sekso?
Sa Biblia si Pablo misangyaw ngadto sa mga Taga-Roma nga ang homosexual nga kinaiya usa ka sala (tan-awa sa Mga Taga-Roma 1:24-32). Sa Daang Tugon gilakip ni Moises sa iyang balaod nga ang homosexual nga mga relasyon supak sa balaod sa Dios (tan-awa sa Levitico 20:13).
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miisyu sa mosunod nga pamahayag mahitungod sa homosexuality: “Kami nagtuo nga ang kaminyoon tali sa usa ka lalaki ug usa ka babaye gi-orden sa Dios. Nagtuo kami nga ang kaminyoon mahimong mahangturon pinaagi sa paggamit sa gahum sa walay katapusang priesthood sa balay sa Ginoo (“Ang Pamilya: Usa ka Pamahayag sa Kalibutan” nga gisulat sa napulog duha ka modernong mga Apostoles pinaagi sa inspirasyon gikan sa Ginoo.)
“Ang mga tawo mangutana mahitungod sa atong baruganan niadtong kinsa naghunahuna sa ilang mga kaugalingon sa gitawag og mga lalaki nga nagpakababaye ug mga babaye nga nagpakalalaki. Ang akong tubag mao nga ato silang higugmaon isip anak nga mga lalaki ug mga babaye sa Dios. Tingali sila adunay piho nga mga kahilig nga mga gamhanan ug tingali lisud nga pugngan. Kadaghanan sa mga tawo adunay mga kahilig sa usa ka matang o sa uban sa nagkalain-lain nga mga panahon. Kon sila dili mobuhat niini nga mga kahilig, niana sila makapadayon sa unahan sama sa uban nga mga miyembro sa Simbahan. Kon sila molapas sa balaod sa kaputli ug sa moral nga mga sumbanan sa Simbahan, niana sila ubos sa pagdisiplina sa Simbahan, sama usab sa uban.
“Kita buot nga motabang niini nga mga tawo, sa paglig-on kanila, sa pag-abag kanila sa ilang mga problema ug sa pagtabang kanila sa ilang mga kalisud. Apan kita dili mahimo nga dili manumbaling kon sila motugyan ngadto sa imoral nga kalihokan, kon sila maningkamot sa pagtuboy ug pagpanalipod ug pagpuyo diha sa sitwasyon sa usa ka gitawag og managsama og sekso nga kaminyoon. Ang pagtugot sa ingon mao ang pagbugal-bugal sa labing seryoso ug sagrado nga sukaranan sa gitugutan sa Dios nga kaminyoon ug sa tinuod gayud nga katuyoan niini, ang pagpasanay og mga pamilya” (Ensign, Nob. 1998, 71).


text:
Unsa ang gamitan sa mga Templo sa Mormons?
Ang mga templo mao ang mga balay sa Ginoo, ang labing sagrado nga estraktura dinhi sa yuta.
Sa karaan, ang Ginoo misugo kang Solomon sa pagtukod og templo (1 Mga Cronicas 28:1-6). Kini nga templo mao ang dapit diin ang Dios makapuyo, mao ang dapit sa pag-ampo, mao ang dapit sa sakripisyo ug mao ang dapit diin ang baruganan ug pakigsaad sa sakripisyo mao ang sukaranan sa pagsimba.
Sa panahon sa Pagpahiuli, ang Ginoo misugo si Joseph Smith sa makausa sa pagtukod pag-usab og mga templo dinhi sa kalibutan. Sama sa karaang mga templo, ang mga templo karon mga sagrado usab nga mga dapit diin ang Dios mahimong makapuyo; mga dapit kini sa pag-ampo ug, bisan og wala na kita maghalad og sakripisyo sa hayop tungod kay giwala na kini sa dihang si Jesukristo nahimong Mahangturong Sakripisyo alang sa atong mga sala, ang baruganan ug pakigsaad sa sakripisyo sukaranan sa atong pagsimba sa templo.
Sa mga templo, ang mga miyembro sa Simbahan moapil sa mga ordinansa nga gihimo sa paghiusa sa ilang mga pamilya sa kahangturan ug sa pagtabang nila sa pagbalik ngadto sa Dios.
Sa templo, ang mga miyembro:
- Makat-on og mahangturong mga kamatuoran.
- Makadawat og sagrado nga mga ordinansa, lakip niadtong nagbugkos sa bana ug asawa alang sa kahangturan, ingon man usab sa paghiusa sa mga anak ug mga ginikanan (Malaquias 4:5-6).
- Makahatag og ordinansa sama sa bunyag alang niadtong kinsa namatay nga walay oportunidad sa pagdawat sa ebanghelyo ni Jesukristo (1 Mga Taga-Corinto 15:29); 1 Pedro 4:6).


text:
Nganong pipila lang ka Mormons ang tugutan sa pagsulod sa mga templo? Adunay bay sekreto diha sa mga Templo sa Mormons? Unsay anaa sa mga Templo sa Mormons?
Ang Simbahan ni Jesukristo sa mga Santos sa Ulahing mga Adlaw adunay labaw sa 100 ka gigamit nga mga templo sa tibuok kalibutan. Welcome ang mga bisita sa pagbisita sa nataran sa templo niining tanan nga mga templo ug motambong sa mga open house sa dili pa ang pagpahinungod. Hinoon, ang nabunyagan lamang nga mga miyembro nga takus ug andam ang tugutan sa pagsulod sa templo human kini ipahinungod.
Sa mga templo, ang mga miyembro sa Simbahan moapil sa mga ordinansa nga gihimo sa paghiusa sa ilang mga pamilya sa kahangturan ug sa pagtabang nila sa pagbalik ngadto sa Dios. Sa templo, ang mga miyembro:
- Makat-on og mahangturong mga kamatuoran.
- Makadawat og sagrado nga mga ordinansa, lakip niadtong pagbugkos sa bana ug asawa alang sa kahangturan, ingon man usab sa paghiusa sa mga anak ug mga ginikanan (Malaquias 4:5-6).
- Makahatag og ordinansa sama sa bunyag alang niadtong kinsa namatay nga walay oportunidad sa pagdawat sa ebanghelyo ni Jesukristo (1 Mga Taga-Corinto 15:29; 1 Pedro 4:6).


text:
Unsay himoon sa ikapulo nga ibayad sa Mormons?
Ang baruganan sa ikapulo, o boluntaryong paghatag sa ikanapulo sa kinitaan sa usa ka tawo ngadto sa buhat sa Dios, nahibaloan sukad pa sa panahon sa Daang Tugon. Si Abraham mibayad og ikapulo ngadto ni Melchizedek (Genesis 14:17-20).
Ang balaod sa ikapulo mao ang paagi sa Ginoo sa pagpadagan sa Iyang Simbahan. Karon ang tanang matinud-anong mga miyembro sa Ang Simbahan ni Jesukristo sa mga Santos sa Ulahing mga Adlaw moamot og ikanapulo sa ilang kinitaan isip ikapulo. Ang mga pundo sa ikapulo gamiton alang sa:
- Pagtukod og mga templo, mga chapel, ug ubang mga building.
- Paggahin og pundo sa operasyon alang sa Simbahan.
- Paggahin og pundo sa programa sa misyonaryo (Wala kini maglakip sa indibidwal nga mga galastuhan sa misyonaryo.)
- Pag-andam og mga materyal nga gamiton sa mga klase ug organisasyon sa Simbahan.
- Buhat sa templo, family history, ug uban pang daghang importanting mga kalihokan sa Simbahan.
- Edukasyon
Sa dihang gipahinumduman sa Ginoo ang Iyang mga katawhan niini nga balaod pinaagi sa propeta nga si Malaquias, Siya misaad sa pagpanalangin niadtong kinsa andam nga mobayad og matinuoron nga ikapulo (Malaquias 3:10).


text:
Opisyal nga Pahayag—1
Ngadto Kinsa ang Mahitungdan:
Mga pinadala nga pamantalaan napadala alang sa politikanhon nga mga katuyoan, gikan sa Dakbayan sa Salt Lake, diin hilabihan kaayo ang pagmantala, ngadto sa ingon nga ang Utah Komisyon, sa ilang bag-o nga taho ngadto sa labaw nga tigdumala sa Kalihokan sa Sulod sa Nasud Lamang, nagmatuod nga ang dinaghan nga mga kaminyoon sa gihapon gipahigayon ug nga kap-atan o labaw pa sa mao nga mga kaminyoon nahimo didto sa Utah sukad sa miagi nga Hunyo o sulod sa nangagi nga tuig, usab nga sa publiko nga mga pakigpulong ang mga pangulo sa Simbahan nagtudlo, nag-awhag ug nag-aghat sa pagpadayon sa pagbaton og daghan nga asawa—
Ako, busa, ingon nga Presidente sa Ang Simbahan ni Jesukristo sa mga Santos sa Ulahing mga Adlaw, tungod niini, sa labi kaayo nga maligdong nga paagi, nagpahayag nga kini nga mga pasangil dili tinuod. Kami wala magtudlo sa pagbaton og daghan nga asawa o sa dinaghan nga kaminyoon, ni motugot ni bisan kinsa nga tawo sa pagsulod ngadto sa mao nga paggamit, ug ako dili moangkon nga may kap-atan o bisan uban nga gidaghanon diha sa dinaghan nga mga kaminyoon sulod niana nga panahon nga gipahigayon sa among mga Templo o bisan diin nga uban nga dapit sa Teritoryo.
Usa ka kaso nataho, diin ang mga nahitungdan mipamatuod nga ang kaminyoon sa Endowment House, sa Dakbayan sa Salt Lake, sa Tingpamulak sa 1889, apan ako wala gayud masayud kinsa ang mipahigayon sa seremonyas; bisan unsa ang gibuhat kalabut niini nga butang ako walay kasayuran. Sangputanan niini nga gipamatuod nga hitabo sa Endowment House mao, pinaagi sa akong pahimangno, gikuha sa walay paglangan.
Tungod kay ang mga balaod napanday pinaagi sa Kongreso nga nagdili sa dinaghan nga mga kaminyoon, diin nga mga balaod gipamulong nga batakan nga balaod sa korte sa katapusan nga dangpanan, ako tungod niini mopahayag sa akong tuyo sa pagtuman niana nga mga balaod, ug sa paggamit sa akong impluwensya uban sa mga sakop sa Simbahan ibabaw diin ako nagdumala sa pagpahimo kanila sa ingon usab.
Wala sa akong mga pagtudlo sa Simbahan o ngadto sa akong mga kauban, sulod sa panahon nga gipiho, diin mahimo nga makatarunganon nga sabton ang pagtudlo o pag-awhag sa daghan og asawa; ug sa panahon nga bisan kinsa nga Anciano sa Simbahan nakagamit og pinulongan diin nagpakita og pahayag bisan hain niana nga pagtudlo, siya diha-diha gibadlong. Ug ako karon mopahayag sa publiko nga ang akong mga tambag ngadto sa mga Santos sa Ulahing mga Adlaw mao ang paglikay sa paghimo og bisan unsa nga kaminyoon nga gidili sa balaod sa yuta.
Wilford Woodruff
Presidente sa Ang Simbahan ni Jesukristosa mga Santos sa Ulahing mga Adlaw.
Si Presidente Lorenzo Snow mitanyag sa mga mosunod:
“Ako mangayo nga, nakaila ni Wilford Woodruff ingon nga Presidente sa Ang Simbahan ni Jesukristo sa mga Santos sa Ulahing mga Adlaw, ug ang mao lamang nga tawo sa yuta sa karon nga panahon kinsa naghupot sa mga yawe sa pagbugkos nga mga ordinansa, kami moisip kaniya nga hingpit nga gitugyanan og katungod pinaagi sa gahum sa iyang katungdanan sa pagpagula sa Manipesto diin gibasa sa among husay, ug diin pinitsahan og ika-24 sa Septyembre 1890, ug nga ingon nga usa ka Simbahan diha sa Tibuok nga Komperensya nagtigum, kami modawat sa iyang pahayag mahitungod sa dinaghan nga kaminyoon ingon nga gamhanan ug bililhon.
Ang pag-uyon sa pagtuboy sa nauna nga tanyag gikauyunan sa tanan.
Dakbayan sa Salt Lake, Oktubre 6, 1890.
Mga Kinutlo Gikan sa Tulo ka mga PakigpulongNi Presidente Wilford WoodruffMahitungod sa Manipesto
Ang Ginoo dili gayud motugot kanako ni bisan kinsa nga tawo kinsa mibarug ingon nga Presidente niini nga Simbahan sa paggiya kaninyo nga mahisalaag. Kini wala sa palakaw. Kini wala sa hunahuna sa Dios. Kon ako mangahas niana, ang Ginoo mopapahawa kanako gikan sa akong dapit, ug busa Siya mobuhat ngadto ni bisan kinsa nga tawo kinsa mangahas sa paggiya sa mga katawhan sa paghisalaag gikan sa mga orakulo sa Dios ug gikan sa ilang katungdanan. (Ikakan-uman ug usa nga Katunga sa Tuig nga Kinatibuk-ang Komperensya sa Simbahan, Lunes, Oktubre 6, 1890, Dakbayan sa Salt Lake, Utah. Gitaho sa Deseret Evening News, Oktubre 11, 1890, p.2.)
Dili igsapayan kinsa ang mabuhi o kinsa ang mamatay, o kinsa ang gitawag sa pagpangulo niini nga Simbahan, sila gikinahanglan nga mangulo niini pinaagi sa pagdasig sa Dios nga Makagagahum. Kon sila dili mohimo niana nga paagi, sila dili gayud makahimo niini.…
Ako adunay pipila ka mga pagpadayag dili pa dugay, ug hilabihan ka mahinungdanon ngari kanako, ug ako motug-an nganha kaninyo unsa ang giingon sa Ginoo ngari kanako. Tuguti ako sa pagpasabut diha sa inyong mga hunahuna sa pulong nga manipesto.…
Ang Ginoo nagsulti kanako sa pagpangutana sa mga Santos sa Ulahing mga Adlaw og usa ka pangutana, ug Siya usab nagsulti kanako nga kon sila maminaw sa unsa nga ako mosulti kanila ug motubag sa pangutana nga gipangutana kanila, pinaagi sa Espiritu ug gahum sa Dios, silang tanan motubag og managsama, ug silang tanan motuo og managsama kabahin niini nga butang.
Ang pangutana mao kini: Hain ang labing maalamon nga paagi alang sa mga Santos sa Ulahing mga Adlaw nga sundon—ang pagpadayon sa pagpangahas sa paghimo sa dinaghan nga kaminyoon, diin ang balaod sa nasud batok ngadto niini ug ang pagbatok sa kan-uman ka milyon nga mga katawhan, ug ang bili sa pagkuha ug pagkawala sa tanan nga mga Templo, ug sa paghunong sa tanan nga mga ordinansa dinha niana, alang sa buhi ug sa mga patay, ug sa pagkabilanggo sa Unang Kapangulohan ug sa Napulog Duha ug sa pangulo sa mga banay sa Simbahan, ug sa pagkuha sa mga kaugalingon nga kabtangan sa mga katawhan (tanan diin sa ilang mga kaugalingon mohunong sa pagpahigayon sa dinaghan nga kaminyoon); o, human magbuhat unsa ang among nabuhat ug mag-antus unsa ang among giantus pinaagi sa among pagsunod niini nga baruganan aron sa paghunong sa pagpahigayon sa dinaghan nga kaminyoon ug pagsunod sa balaod, ug pinaagi sa pagbuhat sa mao mopabilin sa mga Propeta, mga Apostoles ug mga amahan diha sa panimalay, aron nga sila makatudlo sa mga katawhan ug moalagad ngadto sa mga katungdanan sa Simbahan, ug usab motugyan sa mga Templo ngadto sa mga kamot sa mga Santos, aron nga sila makapahigayon sa mga ordinansa sa Ebanghelyo, alang sa buhi ug sa mga patay?
Ang Ginoo mipakita kanako pinaagi sa panan-awon ug pagpadayag sa tukma nga paagi unsa ang mahitabo kon kami wala mohunong sa pagpahigayon sa dinaghan nga kaminyoon. Kon kami wala makahunong niini, kamo wala kinahanglana…bisan kinsa sa mga tawo niini nga templo sa Logan; kay ang tanan nga mga ordinansa pagahunungon sa tibuok yuta sa Zion. Kalibug mohari sa tibuok Israel, ug daghan nga mga tawo mahimo nga binilanggo. Kini nga kagubot mahitabo unta diha sa tibuok Simbahan, ug kami mapugos unta sa paghunong sa pagpahigayon sa dinaghan nga kaminyoon. Karon, ang pangutana mao, kon kini kinahanglan ba nga pahunongon niini nga paagi, o sa paagi nga ang Ginoo nakapakita ngari kanato, ug ipabilin ang atong mga Propeta ug mga Apostoles ug mga amahan nga gawasnon nga mga tawo, ug ang mga templo diha sa mga kamot sa mga katawhan, aron nga ang patay mahimo unta nga matubos. Usa ka dako nga gidaghanon naluwas na gikan sa balay bilanggoanan sa kalibutan sa espiritu pinaagi niini nga mga katawhan, ug ang buluhaton padayonon o hunongon ba? Kini ang pangutana nga ako mopahayag sa atubangan sa mga Santos sa Ulahing mga Adlaw. Kamo kinahanglan mohukom alang sa inyong kaugalingon. Ako buot nga kamo motubag niini alang sa inyong mga kaugalingon. Ako dili motubag niini; apan ako moingon kaninyo nga kana mao ang tukma nga kahimtang nga kita ingon nga usa ka katawhan unta mahimutang kon kita wala pa mosunod sa paagi nga kita mibuhat.
…Ako nakakita sa tukma unsa unta ang mahinabo kon wala pay gihimo. Ako nakabaton niini nga espiritu ngari kanako sulod sa taas nga panahon. Apan ako buot mosulti niini: Ako kinahanglan unta nga motugot nga ang tanan nga mga templo maadto didto, kon wala pa ang Dios sa langit mosugo kanako sa pagbuhat unsa nga ako mibuhat; ug sa diha nga ang takna miabut nga ako gisugo sa pagbuhat niana, kining tanan tataw ngari kanako. Ako misunod sa Ginoo ug ako misulat unsa ang giingon sa Ginoo kanako nga isulat.…
Ako mosulti niini kaninyo, alang sa inyong pagpalandong ug paghunahuna. Ang Ginoo anaa nagbuhat uban kanato. (Komperensya sa Istaka sa Cache, Logan, Utah, Domingo, Nobyembre 1, 1891. Gitaho sa Deseret Weekly, Nobyembre 14, 1891.)
Karon ako mosulti kaninyo unsa ang gipahayag ngari kanako ug unsa ang gihimo sa Anak sa Dios niini nga butang.… Tanan niini nga mga butang mahimo nga mahinabo, ingon nga ang Dios nga Makagagahum buhi, kon wala pa unta ang Manipesto ikahatag. Busa, ang Anak sa Dios mibati nga kana nga butang isulti ngadto sa Simbahan ug ngadto sa kalibutan alang sa mga katuyoan sa iyang kaugalingon nga hunahuna. Ang Ginoo nagtakda sa katukuran sa Zion. Siya nagtakda sa kahumanan niini nga templo. Siya nagtakda nga ang kaluwasan sa buhi ug sa mga patay kinahanglan ihatag niini nga mga walog sa mga bukid. Ug ang Dios nga Makagagahum nagtakda nga ang Yawa kinahanglan dili makababag niini. Kon ikaw nakasabut niana, kana mao ang yawe ngadto niini. (Gikan sa usa ka pakigpulong diha sa ikaunom nga Sesyon sa paghalad sa Templo sa Salt Lake, Abril 1893. Typescript of Dedicatory Services, Archives, Church Historical Department, Salt Lake City, Utah)